Bankuaren gerra - Wikipedia, entziklopedia askea.\nAEBetako arazo politikoa\nBankuaren gerra (ingelesez Bank War) Estatu Batuetan izandako gatazka politiko-finantzarioa izan zen, 1832-1837 bitartean Andrew Jackson presidentearen agintaldian gertatua. Gatazka horretan, Jacksonen aldeko errepublikarrek (demokratek) eta Estatu Batuetako Bigarren Bankuko finantza gizonek elkarren kontra jardun eta, ondorioz, banku hori bertan behera geratu zen, eta Andrew Jackson garaile atera. 1913 arte ez zuten lortu nazioarteko mailegari eta finantza gizonek Estatu Batuen finantzen jabetza berriz eskuratzea, Erreserba Federala sortuz (Estatu Batuetako Hirugarren Bankua). Estatu Batuen izaeraren inguruko lehiaren aldetik, jeffersondar eta hamiltondar ikuspuntu desberdinek talka egin zuten.\n2 Borroka gordina\n2.1 Jackson eta Bankua, elkarren aurka\n2.2 Gobernuaren une erabakigarria\n2.3 Bankuaren eta Biddleren gainbehera\nJacksonek bankuaren kontra zeraman borrokaren marrazki satirikoa\nEstatu Batuetako Bigarren Bankua Estatu Batuen banku ofiziala zen, diruaren jaulkitzailea eta, beraz, haren gaineko eskumenduna. Estatu Batuetako Lehenengo Bankuak 1791tik 1811ra iraun zuen, baina gobernuak ez zion baimena berritu. Hala ere, Rothschild familiako finantzari boteretsuek (Londresen oinarrituak) mehatxu egin zieten Estatu Batuetako agintariei Ingalaterraren bitartez, eta gerra piztu zen. 1816an, Estatu Batuak Ingalaterrarekin izandako gerran zorpetu ondoren, finantzaren handikiek (Rothschild nazioarteko familia boteretsuaren agente bat, Nicholas Biddle, buru zutela) dolarra jaulkitzeko 20 urteko baimena eskuratu zuten, 1836 arte.\nGehiago jakiteko, irakurri: «Andrew Jackson#Bankuaren kontrako borroka»\n1833ko komiki demokrata, bertan Jackson deabruaren bankua (Bigarren Bankua) suntsitzen ari dela\nBankuari buruzko karikatura, Jacksonen erreformaren harira (1833): "Arratoiak hondoratzen den ontzitik alde egiten"\nRichard Lawrencek egindako Jacksonen kontrako hilketa ahalegina (1835ko koadroa)\nJackson eta Bankua, elkarren aurkaAldatu\nBankuaren kontrakoa zen Jackson. Estatu Batuetako Bigarren Bankua ez zen gobernuarena, pribatua baizik. Monopolioa eratzen zuelakoan, Andrew Jacksonek konstituzioaren aurkakotzat zuen, argudiatuz herritarren alde ez baizik eta finantzetako handikien talde baten onuran jokatzen, hauteskunde-kanpainetan esku hartzen eta Bankuaren aldeko legeak egiteko diputatuak erosten zituela. Berehala Jacksonek presidentetzatik urruntzeko kanpaina latzei egin zien aurre (bere eta emaztearen kontrako irainak ere tartean).\n1828ko azarotik abendura bitarteko hauteskundeen lehia gogorra eta pertsonala izan zen, Jacksonek Henry Clay hautagai nazional errepublikanoa (Alderdi Errepublikanoaren fakzio batekoa) aurrean zuela. Jackson atera zen garaile gehiengo zabal batez, baina ezustean, Jacksonek oso maite zuen emaztea hil zen presidente izendatu baino justu lehenago, abenduaren 22an (ofizialki bihotzekoak jota). Jacksonek bere etsaiei leporatu zien Rachel Donelson Jackson emaztearen heriotza, eta hilketatzat jo zuen.\n1829 hasieratik, Jackson zen presidente, eta Louis McLane Diruzaintza Idazkari, Londresen enbaxadore-lanetan ibili eta itzuli berritan. McLanek lotura estua zuen Bankuaren presidente Nicholas Biddlerekin, baita Londreseko Baringsekin ere. Bada, McLane tematuta zegoen Bankua salbatzearekin, eta zirriborro bat prestatu zion Jacksoni 1832 urtearen hasieran, Bankuari garrantzi txikiko aldaketa batzuk egin eta baimenaldia (1836an bukatzekoa) berritzeko. Presidentearen Urteko Adierazpenaren zirriborro horrek, azken batean, kongresuaren baitan uzten zuen Bankuaren patua erabakitzeko ahalmena.\nAldiz, Louis McLanek Roger B. Taney estatuaren fiskala zuen begira, Bankuaren kontrakoa, baita McLaneren asmoei igarri ere. Taneyk Jacksonen konfiantza irabazi zuen pixkanaka, eta Adierazpenaren esaldi erabakigarriak anbiguotasunez jantzi zituen. Modu batera edo bestera, artean baimenaldia bukatzeko lau urte falta zirela eta 1832 amaierako hauteskundeak gainean zituztela, McLanek Bankuaren baimenaldiaren gaia Kongresura ekartzeko deliberoa hartu zuen; hartara, Jackson behartu eta kinka larrian jarri zuen. Jacksonek boterearen lehiari buruzko Bankuaren hordagotzat jo zuen.\nKongresuko eztabaidan, Jacksonek gobernuak gehiengoaren interesak babesteko daukan betebeharra defendatu zuen, eta gutxiengo aberatsak eta boteretsuek gobernua beren alde bihurritzeko daukaten joeraz ohartarazi. Aldiz, Kongresua ez zuen bere alde izan, eta onartu egin zuen Bankuari baimena berritzea (1832ko uztailaren 3a). Ez zen falta izan eroskeriarik bozketetan, Karolina Iparraldeko kongresu-kide Samuel Price Carsonena adibidez, Bankuaren kontrako garbia, baina Bankuaren 20.000 dolarreko kreditu baten truke bere botoa aldatutakoa. Taneyk giza gogoaren ahuldadearen eta Bankuak demokraziari ekartzen omen zion ustelkeriaren adierazgarritzat jo zuen kasu hori.\nUztailaren 4an, Jacksonek honela adierazi zion Van Buren Estatu Idazkariari (presidente bilakatuko zenari):\n« Van Buren jauna, Bankua ni hiltzeko ahaleginean dabil, baina neonek hilko dut Bankua. »\nJackson erabat asaldatu zen Kongresuaren eta Senatuaren erabakiarekin, eta erabaki exekutibo ausarta (baina oso eztabaidagarria) hartu (1832ko uztailaren 10a): betoa jartzea eta, era horretan, Bankuaren baimena ez berritzea. Tentsio horretan, 1832ko abenduko hauteskundeetarako lehia hasi zen.\nGobernuaren une erabakigarriaAldatu\n1832ko abenduan, Jackson berriz izan zen hautatua, oraingoan goiburu garbi bat aldean hartuta: "Jackson bai, Bankurik ez!". Hauteskundeen ondoren indarberrituta, Jacksonek erabaki sendoa hartu zuen 1833an, bere laguntzaile Francis Preston Blairrek Bankuak (Biddlek) gobernuaren ondasun publikoak gobernuaren kontra erabiltzen zituela baieztatu ondoren. Gobernuaren ondasun publikoak Estatu Batuetako Bigarren Bankutik ateratzeko agindu zion Louis McLane bere Diruzaintza Idazkariari, dirua "herriari bueltatzeko" eta estatuen artean banatzeko, ahalmen hori berriz gobernuaren eskuetan jartzeko alegia. Bankuaren, Kongresuaren eta nazioarteko kapitalen kontrako bataila orokorrean, Filadelfiatik Parisera, Jacksonek Amos Kendall, F.P. Blair eta Andrew Jackson Donelson iloba hartu zituen konfiantzazko bidelagun (the Kitchen Cabinet).\nBankuaren erroak luzeak ziren, ordea, eta McLanek (bankua erreformatzearen, ez kentzearen aldekoa) uko egin zion presidentearen agindua betetzeari. Orduan, Jacksonek McLane kargugabetu zuen, eta William J. Duane filadelfiarra jarri, ustez Bankuaren aurkako irmoa (1833ko ekainaren 1a), baina zalantzak gogoa lausotu zion Duaneri ere, Kongresuari kontsultatu behar zitzaiola argudiatuta. Hala ere, Jacksonen erabakia irmoa zen, kosta ahala kosta.\nDuanek uko egin zion dimisioa emateari, postua berea zelakoan; Jacksonek, berriz, ministroa presidentearen beso exekutiboa zela ("a secretary, sir, is merely an executive agent, a subordinate"). Duaneren ukoarengatik asaldatuta, Jacksonek Duane kargugabetu zuen 1833ko irailaren 23an. Roger B. Taney fiskal nagusia jarri zuen bere ordez. Asmoa gobernuaren Bankuko gordailuak urriaren 1ean ateratzen hastea zen.\nJackson poz batean zen, baina aurrez aurre talka egin zuen orduan finantza gizonekin hil ala biziko borrokan. Bankuko presidente Nicholas Biddlek mehatxu egin zuen ekonomia uzkurtuko zuela, dirua jaulkitzeari utziz, maileguak bueltatzeko aginduz eta maileguak emateari uko eginez. Ondorengo adierazpen hau ere egin zuen Filadelfian egindako bilkuran, 1833ko urriaren 7an:\n« Soilik sufrimendu orokorrak izango du eraginik Kongresuaren baitan... Gure salbubide bakarra murrizketa bide irmo bati ekitea da, eta ez dut zalantzarik horrelako bide batek azkenean diru mota berrezarri egingo duela, eta Bankuaren baimena luzatu. »\nHartara, Jacksonen gobernuaren kontrako erreakzioa eragingo zuelakoan, Biddleren neurriek finantzetako izua zabaldu zuten gizartean: ekonomiak behera egin zuen larriki. Bankuak politikarien soldatak eteteko mehatxua ere egin zuen. New Yorkeko ordezkaritza batek Jacksonengana jo zuen, bere erabakian atzera egin eta bizi zuten porrot finantzariotik ateratzeko. Jacksonek Nicholas Biddlengana zuzendu zituen, konponbidea bere eskuetan zegoelakoan ("Biddlek dauka diru guztia").\nEstatu Batuetako Bigarren Bankuaren eraikina (Filadelfia)\nBeste estatu batzuetako ordezkariak ere hartu zituen, baita guztiei garbi utzi ere ez zituela ondasun publikoak Bankuan berrezarriko. Adierazi zuenez, "Espainiako hamar inkisizioren torturak pairatuko ditut lehenago", ondasunok Bankura berriz sartu edo bere baimenaldia berritu baino. Jacksonen kontrako heriotza-mehatxuko eskutitzen artean, 1833ko abenduaren 3an, A.J. Donelsonek gordailu publikoak Bankutik ateratzen bukatu zutela jakinarazi zion Kongresuari. Denek, Senatuak (26 alde eta 20 kontra) eta prentsak ere tartean, Jacksonen kontra jo zuten, zentsura mozio baten bitartez (1834ko martxoaren 26an). Jacksonen posizio exekutiboa, Kongresuaren kontrakoa, ez zen arriskurik gabea, kolokan jar baitzitzakeen bere errepublikar babesak eta printzipioak. Hala ere, Jacksonen esanetan, Kongresua Bankuak erosita zeukan, eta Jackson bera omen zen zuzenean estatubatuar herriaren aurrean erantzule.\nZorionez Jacksonentzat, Pennsylvaniako gobernari George Wolf bere alde atera zen, Bankuaren erabakia gaitzetsita. Jackson, orduan, honela zuzendu zen Bankuaren jabeen kontra:\n« Sugegorrien habi bat zarete, zuek erauzteko asmo irmoa daukat eta, Alajainkoa, erauziko zaituztet! »\nBankuaren eta Biddleren gainbeheraAldatu\nNicolas Biddle banku-gizona\nBiddlek ekonomiaren kontra jotzeko 1833an egindako ahaleginak kontrako ondorioa izan zuen 1834an: bere ospea makurtu zuen, baita Estatu Batuetako finantzen eta ekonomiaren zentro askotan ere. Ia ezustean, 1834ko apirilean 4an, lehen egindakoaren kontrako norabidea hartu zuen Kongresuak: dirua jaulkitzeko Bankuaren baimena, 1836an amaitzekoa, kentzearen alde bozkatzea (134 alde eta 82 kontra). Gainera, ikerketa batzorde bat eratzea erabaki zuen, ekonomiaren beheraldian Bankuak erantzukizunik izan ote zuen argitzeko. Jackson lorian zen, bere hitzetan:\n« Arrakasta itzela lortu dut. [Kongresuak] (...) ustelkeriaren eta boterearen piztitzarra akabatu du: Estatu Batuetako Bankua. »\nOrduan, Bankuak (Biddle buru zuela) uko egin zion agintari publikoei bere dokumentuak eta erregistroak auditatu eta aztertzen uzteari, baita Washingtonen ikerketa batzordearen aurrean deklaratzeari ere. 1834rako, Bankuaren patua erabakita zegoela zirudien. 1835ean, Jacksonek gobernuaren kanpo zorra kitatzea lortu zuen (1835eko urtarrilaren 8a), harrezkero Estatu Batuetako gobernu batek inoiz ez lortutakoa.\nAldiz, astebete batzuk geroago, 1835eko urtarrilaren 30ean, Richard Lawrence ingelesak Jacksonen kontrako hilketa ahalegina egin zuen. Erotzat jo eta eroetxe batean sartu zuten denbora batez. Behin askatuta, ordea, lagunei aho beroaldi batean adierazi zien Europako gizon boteretsuek babesten zutela.\nBiddle indarra galtzen hasi zen betiko, iruzurragatik auzipetua ere izan zen, azkenean errugabetzat hartu bazuten ere; nolanahi ere, beste auzi zibiletan harrapatuta segitu zuen. Dena den, 1836an, Bigarren Bankuak Estatu Batuetako banku zentral izateari utzi zion, eta Estatu Batuetako ondasun publikoak estatuetako bankuetan gorde ziren.\n1836ko otsailean, Estatu Batuetako Bigarren Bankua Pennsylvaniako legearen peko beste banku pribatu bat bihurtu zen. 1839an, ordainketak eten zituen, eta 1841ean likidatua izan zen. Hala ere, Bankua garaituta, ez ziren gauzak baretu ekonomian eta politikan. Lurraren eta burdinbidearen gaineko espekulazioa zabaldu zen eta, gainera, Atlantiko itsasoaz bestaldeko erreakzioa ekarri zuen. Londresek Estatu Batuekiko salerosketak murriztu zituen, ordainketa-baldintzak zorroztu, eta inbertsioak eten zituen (ordurako Ingalaterrako Bankua Rothschild familiaren eskuetan zegoen). 1837ko izua piztu zen, askok Jacksoni leporatutakoa, estatuaren diru-funtsak Bankutik atera behar ez zituelakoan. 1841erako bere txarrena emana zen, eta ekonomia suspertuz joan zen.\nEstatu Batuetako Bigarren Bankuaren finantzen nagusitasuna estatuetako bankuetara pasa zen eta, beraz, bankari handiek banku horietara zuzendu zituzten oraingoan boterea metatzen joateko ahaleginak. 1837an, Europatik August Belmont heldu zen Estatu Batuetara N M Rothschild & Sonsen agente-lanetan, egoera nazioarteko finantzari-familiaren alde berrezartzera.\nAndrew Jacksonek bere bizitzako balentria handienaz galdetuta, honela erantzun zuen: "Bankua hiltzea!" (I killed the Bank). Bere ondorengoak, Martin Van Burenek, Jacksonen banku-politikari eutsi zion, eta zorrean oinarritutako banku monopolio pribatua baztertu zuen.\n↑ Still, 01:11'29"\n↑ Still, 53'00"\n↑ Meacham, 53. or.\n↑ Meacham, 4-6. or.\n↑ Meacham, 198-200. or.\n↑ Meacham, 200-201. or.\n↑ a b Meacham, 201. or.\n↑ Meacham, 209-210. or.\n↑ Meacham, 256. or.\n↑ Meacham, 254-256. or.\n↑ Meacham, 268. or.\n↑ Still, 01:05'41"\n↑ Meacham, 269. or.\n↑ Still, 01:06'48"\n↑ Meacham, 271. or.\n↑ Meacham, 258. or.\n↑ Still, 01:09'38"\n↑ a b Meacham, 278. or.\n↑ Still, 01:09'49"\n↑ Meacham, 298. or.\n↑ Still, 01:10'12"\n↑ Meacham, 298, 300. or.\n↑ Still, 01:11'16"\n↑ Still, 01:11'43"\nMeacham, Jon. (2009). American Lion. New York, USA: Random House Publishing ISBN 978-0-8129-7346-4..\nStill, William T.. (1996). (Bideoa) The Money Masters. USA: Still Productions (Noiz kontsultatua: 2015-12-14).\nSan Carlos Bankua


Ohiko lekuetara bueltatu da larunbateroko azoka - Tolosa - Tolosaldeko ataria\nOhiko lekuetara bueltatu da larunbateroko azoka\nTolosaldeko Ataria 2020-05-16 13:01\nEuskal Herria plazan eta Berdura plaza, azoka plaza bilakatu dira gaur, bi hilabeteren ostean. Ekoizle bakoitza bere ohiko lekura bueltatu da eta pozik agertu dira.\nEspazio aldetik normaltasunera itzuli da Tolosako Azoka. Bi hilabeteren ostean, Berdura plazan eta Euskal Herria plazan postuak jarri dituzte, Zerkausikoaz gain, eta jendearen mugimendua etengabea izan da. "Orain dauden postuak behintzat betiko lekuetan aurki ditzakegu, begiratzen ibili gabe", zioen erosketak egitera atera den emakume batek.\nBereziki Zerkausira sartzeko, Oria ibaiaren ertzean ilara luzea eratu da eguerdi-eguerdian. "Aurreko larunbatetan ez da sortu hainbesteko ilararik", zioen itxaroten ari zen batek. Behin barruan, ordea, jendearen joan-etorria segurtasun neurriekin betetzeko adinakoa izan da, izan ere, azoka egin den hiru guneetan, sarrera eta irteerak kontrolatzen aritu dira babes zibileko langileak eta udaltzainak. Bide batez, erosleei eskuetan gela bota eta maskarak eskaintzen zituzten.\nBetikoak, betiko lekura\nLore eta landare saltzaileak Berdura plazara itzuli dira bi hilabeteren ondoren. "Gure lekura bueltatu gara eta gustura gaude", zioen Patxi Montes landare saltzaileak. "Bi hilabete hauetan nahiko larri ibili gara: hasieran ez geneukan saltzeko aukerarik, gero Beotibarren izan ginen, ondoren Zerkausian eta orain betiko lekuan; bezeroak betiko lekura etortzen hasi dira eta ea buelta emateko moduan garen". Aurreko larunbatetan baina jende gehiago nabaritu dutela azaldu du.\nEguraldiak, ordea, ez dietela gehiegi lagundu eta kezkak agertu da: "Landarea saltzeko eguraldi ona behar dugu eta azken aste hau ez da oso ona izan". Gainerakoan etxean bertan landarea saltzen jarraitu dutela azaldu du, baina kontatu du izan dituztela arazoak ere, "Tolosaldeko jendeak ezin izan du nahi duen modua etorri, beldurragatik edo".\nEuskal Herria plazan ere, bertan egon ohi diren hainbat postu kokatu dituzte. Bereziki, fruta, bakailaoa, gozoak, olibak eta fruitu lehorrak eta hestebeteak saltzen dituztenak.


Toberaren oroimen soinua. Noticias de Navarra\nToberaren oroimen soinua\nSormena eta oroimena, burdina eta tobera. Ardatz horiei jarraikigaratu dira, urte guztian zehar, Nafarroa Oinezen programaziokulturala osatu duten jarduera eta ekitaldiak\nTestua Miren Mindegia / Argazkiak utzitakoak - Domingo, 15 de Octubre de 2017 - Actualizado a las 08:55h\nLesakaren historia burniarekin hertsiki lotua dago. Hartara, urteanzehar egin diren ekitaldietan presentzia nabarmena izan du.\nAurtengo helburuen artean "transmisioa" izkiriatzea erabaki zuenean, Nafarroa Oinezaren antolakuntza taldeak arras ongi zekien zertan zebilen, kontziente zen hitzaren zentzu eta erranahiaren pisuaz. Lesakako historia, memoria eta kultura bateratuz, iragana berreskuratzeko helburua izan duen jarduera ibilbide bat garatu dute Tantirumairukoek urte guztian zehar. Oinarrian, bi hitz, Bikin batin leloari men eginez: burdina eta toberak. Herriaren historia markatu duten bi kontzeptu.\nProgramazio kultural berezi honen lehenengo emanaldia otsailaren hasieran ospatu zen, Oiartzun eta Lesaka bateratuz, Aiako Harrien magalean. Lehenik, Arditurrin tobera tailerra eskaini zuen Soinuenea Fundazioak, eta 60 bat lagun gerturatu ziren. Tartean Lesakan toberaren ohitura berpiztu zuen Dionisio Muxikaren bilobak zeuden, Arritxu eta Iratxe Muxika. Dioni eta Patxi aita eta osaba lagun zutela tobera jo zuten, musika tresnaren inguruan zenbait azalpen aditu eta gero, eta ondoren bertze batzuk ere animatu ziren tobera jotzera. Izan ere, Arditurri izeneko gune honetan kokatzen da toberaren lehen arrastoa, bertako barrenistek harriak zulatzeko palanka modukoa erabiltzen zutenean. Lesakan jaso zen, ondoren, toberak jotzeko ohitura, eztei ospakizunetan eta festekin lotuta.\nEgun horretan bertan, Arritxulo aterpea txiki gelditu zen Amets Arzallus, Andoni Egaña, Alaia Martin eta Eneko Fernandezek eskainitako bertso-trama aditzeko. Agiñako errepidea eta Aritxulegiko tunela bortxaz egin behar izan zuten frankismoko "trabajadoreen" inguruko trama landu zuten lau bertsolariek, Iban Garro gai-emaileak emandako gidoiarekin. "Memoria ariketa eginez", aipatzen dute antolakuntza taldetik, "diktadurapean euskarak jasotako jazarpenak arrazoitzen du bere garaian ikastolak sortzeko beharra. Belaunaldiei dagokionez, aipatzekoa da Agiñako bidean esklabo lanetan aritutako baten bilobaren semeak egun ikastolako ikasle direla".\nAgiña izan zen, preseski, memoriaren ibilbidearen hurrengo geldiunea, ekaina partean. Lehenik, Tantirumairu ikastolako ikasleek Bihotzkada kolektiboarekin garbitu eta margotutako bunkerra bisitatzeko aukera izan zen. Bunker hau Franco diktadoreak eraikiarazitako defentsa sistemaren parte zen eta ekimenaren helburua espazio hau berreskuratu eta berrinterpretatzea izan zen. Egun horretan, tobera doinuen ondotik, Maddi Oihenart zuberotarraren, Ismael Tomas asturiarraren eta Amoranteren ahotsak aditzeko parada izan zuten bertaratu zirenek. Bukatzeko, Tantirumairu Euskal Folklore Taldeak prestatutako ‘Gernika. Picassotik Zumetara’ dantza saio hunkigarria eskaini zen jendaurrean.\nAzken jarduera kulturalak Lesaka eta Gipuzkoa lotzen zituen trenbide ohia hartu zuen oinarri, eta Berarekin osatu nahi izan zen zubia. Bertan ospatu zen bideo sormen lehiaketaren oinarria, trenbide zaharra oinarritzat hartzen zuten lanak aurkeztea izan zen, guztiak bost minutu baino laburragoak.\nHorien artean Exkas (Kattalin Odriozola, Ane Telletxea, Ane Renau, Uxue Mesa eta Iratxe Muxika kideekin) eta Irene (Imanol Mesa, Iraia Etxarte, Garazi Ubiria, Ihintza Lekuona eta Eider Goizueta) lanak gailendu ziren.\nProgramazio kulturalaren ekitaldi nagusiak hauek izan baziren ere, gainontzeko jarduerak ere -duatloia barne- oroimaren sokarekin lotzen saiatu dira antolatzaileak.


Pandemiak seme-alaben kontsumo digitala hobeto ezagutzea ahalbidetu du\nSareak izan ditzakeen arriskuak zeintzuk diren eta nola babestu ahal diren seme-alabei erakustea gomendatzen diete adituek gurasoei.\nGazteak teknologia erabiltzen. Argazkia: Pixabay\nPandemiari esker, gurasoek hobeto ezagutu dute seme-alaben benetako kontsumo digitala, eta hobeto ulertu dute zergatik den haientzat hain erakargarria mundu digitala. Ondorio hori atera dute Javier Garcia Manglano eta Cristina Lopez del Burgo Nafarroako Unibertsitateko Kultura eta Gizartea Institutuko ikertzaileek eta Charo Sadaba Komunikazioko dekanoak parte hartu duten mahai-inguru batean.\nGarcia Manglano soziologoak Kultura eta Gizartea Institutuaren 'Trantsizioan dauden gazteak' bere taldearen ikerketak aipatu ditu, 18 eta 23 urte bitarteko pertsonek pantailak erabiltzen ematen duten denboraren bilakaerari buruzkoak. Ikerketa horien arabera, konfinamendu garaian egunean "bederatzi ordu baino gehiago" eman zituzten konektatuta, baina ondorengo hilabeteetan "pixka bat murriztu da mezularitzan, sare sozialetan, telesailetan eta bideo-jokoetan".\nSadabak azaldu duenez, azken urtean "lehen eskuko esperientzia positiboa egon da teknologiaren inguruan"; izan ere, "maite ditugunekin eta lankideekin kontaktua izatea eta gure lan bizitzarekin jarraitzea erraztu du". Hala ere, familiek "betekadarik ez izateko, dieta osasungarri eta pertsonalizatua" egiteko gomendatu du.\nHorretarako, kontuan izan beharreko faktore babesgarri batzuk azaldu ditu, teknologia erabiltzeak lo egiteko eta atseden hartzeko denborarik ez duela kentzen ziurtatzea, eta etxean mugikorrentzako aparkalekua bat izatea, guztiak batera uzteko eta pantailarik gabeko aisialdi eta entretenimendu-jarduerez gozatzeko.\n"Helduok gure ereduarekin erakutsi behar diegu gazteei eta nerabeei teknologiak giza interakzioa osatzen duela, ez ordezkatzen", azpimarratu du.\nCristina Lopez del Burgoren hitzetan, pandemia garaian "kontsumo digitalak gazte eta nerabeengan dituen arriskuak gehiago ikusarazi dira".\nIkertzaileak arazoak eragin dituzten hainbat erabilera aipatu ditu: adikzio arriskua; pornografiaren kontsumoa, "despertsonalizazioa eta bikote-harremanetako indarkeria sustatzen dituena"; ziberjazarpena; ziberkontrola; vamping-a, lo-orduak kentzen dituena; eta arreta jartzeko eta kontzentratzeko zailtasunak.\n"Inguru digitalean dauden mehatxuez ohartaraztea da helburua, eta horietatik babesteko tresnak ematea", azpimarratu du. Horren harian, haurrei teknologiak noiz erabili behar dituzten erakustea, eta eskaintzen dieten denboraren eta kontsumitzen duten edukiaren inguruko arauak jartzea gomendatu du.\nEra berean, haurtzarotik bizi-ohitura eta harreman positibo eta osasungarriak bultzatuko dituen erabilera irakastea premiazkoa dela esan du, baita erabilera adinaren eta heldutasun-mailaren arabera arautzeko beharra ere. Horretarako, adituek prestatutako kalitatezko material didaktikoak (bideoak eta gidak) erabiltzeko aholkatu die gurasoei.


Ustelkeriaren bi aurpegiak\nAtzo goizean, Cuencako geltokira ailegatu zenean, trenetik jaitsi zen Rita Barbera. Auto baten eraginez jaitsi zen. Ez zen izan istripurik izan zuelako, ezta Madrilera errepidetik ailegatzeko asmoa izan zuelako, ez. Autoa Auzitegi Gorenak igorri zuen Barberak Valentziako alkate moduan egindako zenbait jarduera ikertuko zuela iragarriz. Horren berri jaso bezain laster jaitsi zen trenetik eta bere etxera bueltatu zen, Senatuan zain zituen kazetariengandik ihes.\nAlderdi Popularreko hainbat zinegotzi eta aholkularik bezala, Barberak 1.000 euroko donazioa egin omen zion alderdiari eta, nonbait, alderdikide eskuzabal guzti horiei 500 euroko billete bi itzultzen omen zitzaizkienez, instrukzio epaileak bera ere ikertzeko motiboak ikusi ditu, ezer larririk balego aztertzeko.\nEgiari zor, Auzitegi Gorenak ikerketa bat zabaltzea besterik ez du erabaki. Oraingoz ez dago inputaziorik eta, beraz, Rita Barberak bere defentsarako eskubidea duela adierazi behar da behin eta berriro. Baina, behin hori esanda, bi gauza hartu behar ditugu kontuan:\nLehenengoa, Alderdi Popularra oso bakarti dagoela azkeneko hilabeteotan. Orain, komenientziaz, Ciudadanos gerturatu zaiola kenduta, azken urte hauetan oso bakarrik egon da, batez ere gainontzeko alderdiekin harreman txarra izan duelako, ez duelako haiekin elkarrizketa bilatu ere egin. Honek egoera zailean utzi du hauteskundeen ostean.\nBigarrena, ustelkeriarekin duten arazo larria da. Ez da egunik pasatzen zeinetan ez zaion kasu larriren bat azaltzen Alderdi Popularrari. Atzo Rita Barberari tokatu zitzaion; aurreko astean, Jose Manuel Soria ministro ohiarekin borrokatu behar izan zuten; eta bihar… auskalo!\nAzkeneko hilabeteetan ustelkeriaren kontrako lege bat edo beste onartu da Alderdi Popularrak bultzatuta, bai. Hau ez dago sobera, baina ez da nahikoa. Jarrera kontua da, eta Alderdi Popularra ez da sinesgarria. Jendeak ez du inongo konfiantzarik Alderdi Popularrak ustelkeriaren aurka egin dezakeenarekin. Eta, une hauetan, gobernatu nahi duen alderdi batek sinesgarritasunik ez badu, eta gainera bakar-bakarrik badago, arazo handia du.\nPublicado por Jokin Bildarratz Sorron en 0:03


Hiria GUZTIAK __ALICANTE__ ALICANTE ALTEA ARENALES DEL SOL BENIDORM BENITACHELL BUSOT CABO ROIG CALPE CIUDAD QUESADA DAYA NUEVA DENIA EL CAMPELLO EL REBOLLEDO FINESTRAT GRAN ALACANT GUARDAMAR DEL SEGURA LA MARINA LA NUCIA LOS MONTESINOS MUTXAMEL ORIHUELA ORIHUELA COSTA PILAR DE LA HORADADA POLOP REDOVAN ROJALES SAN JUAN ALICANTE SAN MIGUEL DE SALINAS SAN VICENTE DEL RASPEIG SANTA POLA TORREVIEJA VILLAJOYOSA __ALMERIA__ PULPI __MURCIA__ LA MANGA DEL MAR MENOR LO PAGAN LOS ALCÁZARES\nGUZTIAK __ALICANTE__ ALICANTE ALTEA ARENALES DEL SOL BENIDORM BENITACHELL BUSOT CABO ROIG CALPE CIUDAD QUESADA DAYA NUEVA DENIA EL CAMPELLO EL REBOLLEDO FINESTRAT GRAN ALACANT GUARDAMAR DEL SEGURA LA MARINA LA NUCIA LOS MONTESINOS MUTXAMEL ORIHUELA ORIHUELA COSTA PILAR DE LA HORADADA POLOP REDOVAN ROJALES SAN JUAN ALICANTE SAN MIGUEL DE SALINAS SAN VICENTE DEL RASPEIG SANTA POLA TORREVIEJA VILLAJOYOSA __ALMERIA__ PULPI __MURCIA__ LA MANGA DEL MAR MENOR LO PAGAN LOS ALCÁZARES\nMerkataritza-lokala - Torrevieja (Rocio del mar)\nPAG 8/65 - TOTAL 770 Jabetzak\natico-a - Torrevieja (Habaneras) , Eraikitako azalera 55m2, 2 Gelak, 1 bainugelak, 300 Itsasora distantzia,...\napartamentua - Torrevieja (Centro) , 2 Gelak, 1 bainugelak.\nitsatsita - Torrevieja (Torretas) , Eraikitako azalera 67m2, 10m2, 3 Gelak, 1 bainugelak, Urbanizazioa.\nBehegaina - Torrevieja (Playa del cura) , Eraikitako azalera 57m2, 2 Gelak, 1 bainugelak, 250 Itsasora distantzia,...\n68.900€ - 6%\npisu - Alicante (Altozano) , Eraikitako azalera 75m2, 3 Gelak, 1 bainugelak, Itsasora distantzia 3.9 Km..\npisu - Alicante (Los angeles) , Eraikitako azalera 95m2, 3 Gelak, 1 bainugelak, Itsasora distantzia 3.1 Km..\npisu - Alicante (Bulevar del Pla) , Eraikitako azalera 80m2, 3 Gelak, 1 bainugelak.\napartamentua - Torrevieja (Acequion) , Eraikitako azalera 56m2, 3m2, 2 Gelak, Igogailua.\nitsatsita - Torrevieja (Torretas) , Eraikitako azalera 54m2, 45m2, 12m2, 3 Gelak, 1...\npisu - Alicante (La florida portazgo) , Eraikitako azalera 70m2, 3 Gelak, 1 bainugelak, 2 Itsasora distantzia.\napartamentua - Torrevieja (Habaneras) , Eraikitako azalera 65m2, 2 Gelak, 1 bainugelak, 380 Itsasora distantzia,...


Emme ibaia - Wikipedia, entziklopedia askea.\n46°45′32″N 7°54′52″E / 46.7589°N 7.9144°E / 46.7589; 7.914446°45′32″N 7°54′52″E / 46.7589°N 7.9144°E / 46.7589; 7.9144\nEmme ibaia Suitzako ibai labur bat da, Aar ibaiaren ibaiadar bat.\nEmme ibaiak Hohgant eta Augstmatthorn arteko gunean du iturria, Bernako kantoian, eta Emmental eskualdea zeharkatzen du. Aar ibaian isurtzen ditu bere urak, ibai honen eskuin ibarrean, Solothurn herritik uretan behera. Ibai honen arroa 983 kilometro karratukoa da. Batez besteko emaria 20 metro kubiko segundokoa da. Gehienezko emaria 500era iris daiteke. Emme ibaia bere bapateko emari aldaketengatik ezagutzen da.\nDie Wassernot im Emmental (Uholdea Emmentalen) narrazioak, Jeremias Gotthelfek idatzia, ezagutzen den uholderik handiena deskribatzen du, 1837ko abuztuak 13an gertatu zena. Uholde honen eta beste batzuen ondorioz, Emme ibaia, ia bere osotasunean bideratu behar izan zen, eta bi alboetan presak eraiki behar izan ziren. Emme ibaiaren ibaiadar nagusiak Ilfis ibaia eta Limpach ibaia dira.


10.000 ikusletik gora batzeko asmoz egitarau ikusgarria\nAzken eguneratzea: Ostirala, 30 November 2018 01:46\nArgitaratua: Osteguna, 29 November 2018 17:45\nBilbo, 2018ko azaroak 27. Abenduaren 7an hasi eta 16an buka, egungo mendi zinemagintzarik onenaz batera haren inguruko glamour guztiaz gozatzeko aukera aparta ekarriko du Mendi Film Festivalek Bilbora.\nHasiera Ekitaldirako sarrera berriak: 'The Dawn Wall' Tommy Caldwell-ekin\nAzken eguneratzea: Osteguna, 29 November 2018 19:45\nArgitaratua: Osteguna, 29 November 2018 17:30\nBilbao Mendi Film Festivaleko Hasiera Ekitaldiko sarrera salmentak sekulako harrera izan duenez, eserleku eskaintza zabaldu dugu Euskalduna Jauregiko Auditorio Nagusian bigarren solairua irekiaz.\nUrteko filma, The Dawn Wall, saio horretan estreinatuko da Tommy Caldwell eskalatzaile protagonista eta izar handia bertan dela, eta harekin batera baita ere Peter Mortimer Sender Films etxeko zuzendari handia, eta Red Bull Media House etxeko Philipp Manderla ekoizlea.\nAzken eguneratzea: Osteguna, 29 November 2018 19:42\nArgitaratua: Osteguna, 29 November 2018 18:00\nHASIERA EKITALDIA: The Dawn Wall\nGOLEM ALHONDIGA zinemak\nKutxabankeko multizerbitzu kutxazainak\nSala BBK, Golem Alhondiga zinemak eta Euskalduna Jauregiko leihatiletan\nPROGRAMA #mendifilm 2018\n'The Dawn Wall' filmak eta Tommy Caldwell eskalatzaileak zabalduko dute 11. Bilbao Mendi Film Festival\nAzken eguneratzea: Ostirala, 23 November 2018 21:28\nArgitaratua: Ostirala, 05 October 2018 15:39\nAbenduaren 7tik 16ra egingo den Bilbao Mendi Film Festivalek baditu Sail Ofizialeko lehen izar handiak: The Dawn Wall filma, eta haren protagonista Tommy Caldwell eskalatzailea. Euskalduna Jauregian abenduaren 7 ostiralez egingo den Hasiera Ekitaldian, Caldwell beraren, eta harekin batera Sender Films etxeko zuzendari Peter Mortimer eta Red Bull Media House-eko ekoizle Philipp Manderlaren aurkezpen eta argibideez gozatuko dute ikusleek. Proiekzioaren ostean, gainera, Tommy Caldwellek nahi duen orori autografoak eta dedikatoriak sinatuko dizkio.\n11. edizioko sarrerak azaroaren 19tik aurrera\nAzken eguneratzea: Azteazkena, 14 November 2018 20:58\nArgitaratua: Azteazkena, 14 November 2018 14:21\nBilbao Mendi Film Festivaleko 11. edizioko sarrerak azaroaren 19tik aurrera jarriko dira salgai eta www.mendifilmfestival.com bidez eskuratu daitezke. Kutxabankeko multizerbitzu kutxazainetan, eta Sala BBK, Golem Alhondiga zinemak eta Euskalduna Jauregiko leihatiletan ere erosi daitezke. Aurretiaz erosteagatik deskontua dute banan-banako sarrerek.\nAbenduaren 7an Euskalduna Jauregian egingo den Hasiera Ekitaldiko sarrerak, berriz, noiznahi erosi daitezke. Jaialdiko Sail Ofiziala zabalduko duen THE DAWN WALL filma proiektatuko da egun horretan.\nBilbao Mendi Film Festival 11. edizioko programazioa eta 57 filmak\nAzken eguneratzea: Astelehena, 12 November 2018 14:26\nArgitaratua: Ostirala, 09 November 2018 14:21\nBilbao Mendi Film Festival abenduaren 7tik 16ra egingo da aurten, 11. edizioa. Programazioa eta bertan ikusi ahal izango diren 57 filmen sinopsiak eta trailerrak www.mendifilmfestival.com gunean daude.\nMendi Film Festivaleko Sarrera Packen azken eskaintza %40 arteko deskontuekin\nAzken eguneratzea: Asteartea, 16 October 2018 11:29\nArgitaratua: Asteartea, 16 October 2018 09:57\nBilbao Mendi Film Festival 2018ko sarrera pack-a azaroaren 12a baino lehen erostazu, eta %40 eta %33 bitarteko deskontuez baliatuko zara, sarrera horiek leihatilan izango duten prezioarekin alderatuz sekulako beherapena.\n5. Mendi Short film laburren lehiaketa\nAzken eguneratzea: Astelehena, 08 October 2018 01:54\nArgitaratua: Osteguna, 04 October 2018 08:00\nBilbao Mendi Film Festivalaren Mendi Short laburmetrai amateurren lehiaketaren 5. edizioa abian da.\nMENDI SHORT 2018: ARAUAK ETA IZEN EMATEA\nMendi Tourraren urriko 6 geltokiak: Amorebieta-Etxano, Endoia, Burgos, Madrid, León eta Salamanca\nAzken eguneratzea: Astelehena, 01 October 2018 13:59\nArgitaratua: Astelehena, 01 October 2018 13:55\nBilbo, 2018ko urriak 1. Mendifilmeko ale onenen eskaintzak batera eta bestera hedatzen jarraitzen du. Mendi Tourrak urrian 6 geltoki izango ditu: Amorebieta-Etxanon etzi, asteazkena hilak 3, eta Endoian ostiralean, hilak 5, eskainiko dira lehen saioak; Madrilen bosgarren edizioa beteko du Mendi Tourrak; eta Gaztela eta Leongo aurtengo eskaintza bateratuan, Burgos, Leon eta Salamankak hartuko dute Valladoliden lekukoa.\n%50 arteko deskontudun Sarrera Packak urriaren 15a baino lehen erosiz gero\nAzken eguneratzea: Astelehena, 17 September 2018 09:14\nArgitaratua: Larunbata, 15 September 2018 00:01\nBilbao Mendi Film Festival 2018ko sarrera pack-a urriaren 15a baino lehen erostazu, eta %43 eta %50 bitarteko deskontuez baliatuko zara, sarrera horiek leihatilan izango duten prezioarekin alderatuz sekulako beherapena.\nBilbao Mendi Film Festivalek %50 arteko deskontuak eskainiko ditu sarrera pack salmentan urriaren 15era arte\nAzken eguneratzea: Larunbata, 15 September 2018 09:10\nArgitaratua: Larunbata, 15 September 2018 01:01\nBilbao Mendi Film Festivalek bere jarraitzaileen fideltasuna saritzen jarraituko du %43 eta %50 arteko deskontuak eskainiko dituen sarrera pack eskaintzarekin, behin salmentako lehen fasean, ekainean, salgai jarri ziren sarrera pack guztiak agortu ostean.\nJuanjo San Sebastian WOP Fundazioa Saria Bilbao Mendi Film Festivalen 11. edizioan\nAzken eguneratzea: Osteguna, 13 September 2018 10:07\nArgitaratua: Osteguna, 06 September 2018 13:11\nBilbao Mendi Film Festival 11. edizioko Epaimahaia\nAzken eguneratzea: Asteartea, 14 August 2018 11:21\nArgitaratua: Osteguna, 09 August 2018 17:41\nHauek dira Bilbao Mendi Film Festivaleko 11. edizioko Sail Ofizialeko Epaimahaikideak:\nAldo Audisio, Emi Ueyama, Jim Herrington, Suzan Beraza eta Juanjo San Sebastian.\nHasiera Ekitaldiko sarrerak Udan ere eskuratu daitezke eta irailetik aurrera jaialdiko Sarrera Pack-ak %50-43 bitarteko beherapenekin\nAzken eguneratzea: Osteguna, 09 August 2018 12:46\nArgitaratua: Osteguna, 09 August 2018 11:01\nBilbo. Uda garaian, eskura dituzu Bilbao Mendi Film Festivalen 11. edizioko Hasiera Ekitaldiko sarrerak (abenduak 7). Euskalduna Jauregiko Auditoriumean 11. edizioko Sail Ofiziala zabalduko duen filma proiektatuko da, 'urteko mendi film handietako bat', seguru.\nSarrerek 13€ balio dute orain erosiz gero, eta leihatilan jartzen direnean 15€ balioko dute. Iaz agortu egin ziren, egunean bertan sarrera erosi nahi izan zuenak ez zuen aukerarik izan. 2017an jaialdiko 10 egunetako askotan agortu egin ziren saioetako sarrerak, Hasiera Ekitaldian bezala, baita Sala BBKn egin ziren saioetan ere. Iaz 10.400 ikusle bildu ziren Bilbon, Mendifilmen.\nUdazkena mendiko zinemagintzaz jantziko da Mendi Tourren bidez\nAzken eguneratzea: Osteguna, 09 August 2018 12:44\nMendia, abentura eta muturreko kirolen zinemagintzaren ikusleak pozarren egoteko moduan daude, Mendi Tourra geroz eta hedatuago baitago, Euskal Herritik haratago Espainian nonahi ageri baita jada. Uda bitartean 30 hiri eta herritan 60 saiotik gora eskaini dira, eta irailetik aurrera beste hogei bat emanaldi egingo dira.\nBilbao Mendi Film Festivalek 2018ko Hasiera Ekitaldiko sarrerak eta jaialdiko Pack sarrera multzoak salgai jarri ditu\nRainer Eder-en 'Learning to Fly' da BMFF 2018ko irudia\nKurt Diemberger-i emango dio IAMF-k 2018ko Sari Nagusia haren zinemagintzako eta mendiko ibilbideen aitortzan\n'Pura Vida' Golem-etan maiatzaren 23an 10. urteurrenaz batera\nMendi Film Festival eta Skimetraje elkarlanean hasi dira sortzaile eta zuzendari berrien talentuari bide emateko\nAlex Areizagaren 'Orain' laburmetraiak irabazi du Kirolene Film lehen edizioko sari nagusia\nGolem Baionako areto nagusia birritan bete zen 'Al Otro Lado de la Cuerda' filmaren estreinuan Iruñako lehen Mendi Tour egunean\nPirinioetako eskaladari buruzko 'Al Otro Lado de la Cuerda' filma estreinatuko da Iruñan Golem Baionako Mendi Tourreko lehen egunean apirilaren 23tik 26ra Bilbao Mendi Film Festivaleko pelikula onenekin\nCamargon eta Leioan mendiko zinemagintzarik onenaz gozatzeko parada datorren astean Mendi Tour bidez


Nola Adjara benetako khachapuri prestatzeko\nGeorgian sukaldaritza ospea irabazi du Sobietar Batasunean, ez bakarrik delako shish kebab, sacivi edo saltsa tkemali. Bere beste taulak errepublika eta are urrutiko herrialdeetan bizi direnen sustapena paper handi bat jokatu ogi berezi bat - khachapuri. Horietako mota asko daude. Esan dezakegu ez hori bakarrik, besterik eskualdean, baina Georgia eguzkitsua edozein herriko plater hau errezeta bat dauka. Baina guk nolabait sinpatia berezirik eragiten Ajarian tortilla. da itsasontzi bat, eta horien barruan gazi dira arrautza eta gazta eta. Dezagun aurre, nola khachapuri prestatzeko Adjara ere.\npastelak horien sekretua Georgian sinple legamigabeko legamia orea konbinazio bat betetze aberatsa da. Beraz oinarria edozein frills gabe oratu - soilik esnea (edo krema, ura diluitu), landare-olioa, irina, arrautzak, legamia, azukrea eta gatza. Ordena aire gozogintza eta kurruskaria ere, oinarri biguna eta supple, ez estuak izan behar du. Adjara ere khachapuri orea ez da arauaren salbuespen, eta baldintza orokorren arabera nahasten. esne epela baso bat desegiteko azukre koilarakada bat, laurden gatz koilara, 500 gramo irin, legamia lehor poltsa bat, arrautza gidatzeko. Oratu leuna ore bat. Olio behean eta bi landare-olio koilarakada pan alboetan, jarri bun back, bultzatutako inguruan lodia izatea da, eta paperarekin estali. leku bero jarri ditugu ordubetez. Denbora horretan, orea behar tamaina bikoiztu. zion berriro ukabilkadak dugu eta beroa jarri beste ordu erdi.\nAdjarian khachapuri Dagoeneko aipatu bezala, gazta eta arrautza egindako. Gazta birrindu eta beti gazia beharko du. Ahal izanez erabiliko Adjarian gazta, baina hain lortzeko geroztik arazo bat dugu, eta suluguni eta Adigeako, eta are gazta joango dira. arrautzak bezala, eta gero haietako dozena erdi bat beharko dugu. Horrez gain, beste tartean miztilutzeko behar.\nPart khachapuri Adjara\nAzken aldiz aldiko orea eta zatitzea sei zatitan. biguna eta pliable orea ondo zimur eskuetan, landare olioa greased - patties konformazio ez rolling pin bat erabili in Georgian andrea. Beraz, ore zati bat hartu dugu, konformazio obalatua tarta batetik. Bere zabalkundean erdian, gazta, gazta birrindua. orea ertzak goratzeko bat "bumpers" eta horrela zaschipyvaem itsasontziak semblance egiteko. Itsasontzien The ibili ez gorringoa kalteak, arrautza gidatzeko da. gainean gatz gutxi behar da.\nGozogintza Adjara ere khachapuri\nZazpigarren beat Aparteko ontzi batean arrautza, astindu bidegurutze bat eta igurtzi ertzean itsasontziak baikorra atera. Labea 200 gradutan dago tartean egon ordu erdiz egosi behar beharreko berotzen ditu. Prest dira, plaka bat eta leku jarri beharreko itsasontzi batean gurina pieza txiki bat behar dute.\nAukera khachapuri Adjara\nNork arrautzak nahi dituztenentzat "poached", hori egosi, ez dago antzinako tradizio irteera bat, hala nola da. ore Itsasontziak gazta bakarrik beteta. Bakarrik lubrikatutako dira barrutik eta astindu arrautza bat. Ordu erdi zuten gazta labean besterik ez. Noiz itsasontzia gorritu, hartu zuen zartaginean, arrautza bat eta dopekayut gidatzeko puntua non proteina prest izango litzateke. Ondoren pan berehala labe kendu - piztu da bakarrik bada off, gorringoa oraindik gogorra, gogorra izango da.\nOilasko gibela multivarka ere: errezeta onena\nLabean arkumea egiteko Marinade: errezeta onena\nNola hainbat modu juliana prestatzeko\nNeguko preform: Kalabazin pineapples bezala, negua\nNola delicious labean labean dorado?\nZer da Carling ilea?\nKlement Gottwald - Txekoslovakiako Stalinek\nEtxe inguruan Blind eremuetan. Nola eta zergatik?\nNork esan du, "Eureka!"? Legendary Archimedes printzipio aurkikuntza\nSel - suntsitzailea korrontea\nEzohiko aktore Burt. Hollywood hartu\n"Avada Kedavra" - barkaezina sorginkeria bat\nDroga "Zovirax" erabilera haurdunaldian: medikuaren gomendioa\nTaldeak, talde, erakunde formala eta informala liderrak


JESU KRISTO GURE JAUNAREN PASINOAREN OROITZAPENA\n(Hausterre eguna baino lehenagoko barikua)\nGure aita san Paulo Kurutzekoak, 1758ko irailaren 27ko eskutitz baten, Pasinoko Jaiaren Ofizioa aldatu eiela eskatzen eutsan hainbat erlijiosori. Aita Tomas Struzzieri izan zan testua idatzi ebana. Klemente XIV.a aita santuak ospakizuna Eleiza osora zabaldu gura izan ebalako atzeratu egin eban testuen onespena. 1776ko urtarrilaren 10ean heldu zan onespen hori. Gure aita hilda egoan ordurako.\nNekaldiko misterio osoa bere zabaltasun handienean hartzen dau jai honek, Jesu Kristok bere Aitaren nahia betetako jasan ebazan oinaze-minen orokortasuna emon gurean ospakizunari. Hiru helburu lortu gura dira:\nJaungoiko Aitaren salbamen ekintza ospatzea, berak gure erredentzinoa kurutzeko heriotzaz bete eian bialdu ebalako bere Seme bakarra.\nGuri maitasunaren goi-goiko ezaugarri honen gelditu bako oroitzapena egiten laguntzea.\nGu lekuko eta kide izatera bultz egitea, erredentzinoaren fruituak gizon-emakume guztiak jaso daiezan.\nLiturgia jaiburu honek, "Jaungoiko maitasunaren ekintza bikainena" (Lett. II, 499) Eukaristiako oparia barritzean eta ospatzean, Pasinoko Kongregazinoak Jaunaren pasinoko misterioagaz daukan batasuna adierazoten eta erakusten dau.\nJaungoiko ahalguztidun betikoa,\nJesu Kristo gure Salbatzailea,\ngizon egina eta kurutzeko heriotzaraino apaldua,\ngizon-emakumeoi jarraibide emon deuskuzuna;\nemoiguzu haren Pasinoaren Oroitzapena egiten dogunoi\nmaitasunaren ezaugarri nagusi hau\nbeti gogoan izatea,\nharen biztuerako aintzan parte izan daigun.\n1. IRAKURGAIA: Isaias 53, 1-12\n"Gure pekatuakaitik alderik alde zulotua"\nNork sinistu dau guk esandakoa? Nori agertu jako Jaunaren besoa? Kimua bezela hazi zan haren aurrean; zuztarra lur lehorrean bezela, ederrik eta giza antzik barik ikusi genduan eta itxura atseginik barik, barregarri eta gizonetan azkenengo, oinaze-gizon egina, nekeen barri dakiana, ez-ikusi egiten jakenetakoa; madarikatua eta baztertua.\nGure nekeak hartu zituan harek eta gure minak eroan. Legenardun moduan geunkan, Jaunak jota eta lotsatuazota. Gure pekatuakaitik alderik alde zulotua; gure gaiztakeriakaitik txikitua. Haren gainera jausi zan, guri bakea emoten deuskun zigorra; haren zauriak osatu gaitue.\nGu danok, ardi galduak ginan, bakoitza bere bidetik; eta Jaunak haren gainean ezarri zituan gu guztion gaiztakeriak. Txarto erabilen, baina bera makurtu egin zan; eta ez eban ahorik zabaldu. Harategira daroen bildotsa bezela, ule moztaileen aurrean ardia bezela, isilik egon zan, ahorik zabaldu barik. Zuzen bako auzitan galdu eben.\nNork hartu eban aintzakotzat haren etorkizuna? Bizidunen lurretik kendu egin eben; nire herriaren pekatuakaitik hil eben. Gaizkileen artean lur emon eutsien, eta pekatariakaz haren hilobia; nahiz-eta berak bidebakokeriarik ez egin, eta haren ahotik guzurrik ez jalki. Jaunak nekeetan lehertu gura izan eban. Bere bizia ordain emoten badau, izango dau osteko ugari, luzatuko jakoz egunak, beteko da Jaunaren nahia haren bitartez. Bere oinazeen sari, ikusiko dau argia eta asetuko da. Jasan dauanaren bidez, nire zerbitzariak zuzentasuna emongo deutso askori, hareen hutsegiteak bere gain hartuz. Horregaitik jendetzak emongo deutsadaz nik bere parte, giza taldeak izango ditu harrapakin; heriotzara emon ebalako bere burua, eta pekataritzat hartu ebelako. Bere gain hartu zituan askoren hutsegiteak, eta bitarteko izan zan ekatarientzat.\nERANTZUN SALMOA: Sal 21, 8-9. 17-18a. 19. 20. 23\nE./ Kristoren Nekaldia bego beti gure bihotzetan grabatua.\nIkusten nabenak hoantxe hasi jataz barreka,\nezpain-keinu eta buru eraginda:\n"Jaunagan dau usteon, salbatu bei;\nmaite badau, onik atara bei". E./\nTxakur taldeak nauka inguratuta,\ngaizkile sailak erdian hartuta.\nEsku oinak zulotu deustiez,\nhazur guztiak bat banatu daikedaz.\nNire jantziak berentzat banatzen dabez,\nnire soinekoa zotz egiten dabe. E./\nzu, nire indar, zatortaz bizkor nire lagun.\nbatzarraren erdian zaitut goretsiko. E./\n2. IRAKURGAIA: 1 Korintokoei 1, 18-25\n"Guk Kristo kurutzeratua predikatzen dogu"\nKurutzearen mezua, galtzen diranentzat, zorakeria da; salbatzen diranentzat, ostera, guretzat, Jaungoikoaren indarra. Idatzita dago, izan be: "Hondatu egingo dot jakintsuen jakinduria, eta huts bihurtuko dot adituen adimena". Zertan dira jakintsuak, ikasiak, mundu honetako gauzetan adituak? Jaunak ez ete dau zorakeria bihurtu mundu honetako jakinduria?\nBegiratu, Jaunak bere jakinduria agertu dauanean, gizakiak ez dira gauza izan euren jakinduriaz Jaungoikoa ezagutzeko; horregaitik, Jaunak, guk iragarten dogun zorakeriaren bidez salbatu gura izan ditu fededunak.\nJuduak ezaugarri eske dabilz; greziarrak, jakinduria bila; guk, barriz, Jesu Kristo kurutzeratua predikatzen dogu, juduentzat oztopoa dana eta greziarrentzat, zorakeria; baina deituentzat -nahiz judu izan, nahiz greziar- Jaunaren indar eta Jaunaren jakinduria. Jaungoikoaren zorakeria gizakiak baino jakintsuagoa dalako; eta Jaungoikoaren ahulezia gizakiak baino indartsuagoa.\nAleluia: Is 53, 7\nAgur, gure Errege, Aitaren esaneko:\nkurutzera eroana izan zara,\nhiltegira bildotsa bezela.\nEBANJELIOA: Joan 19, 17-30\n"Jesusek, burua makurturik, azken arnasea emon eban"\nAldi haretan, hartu eben Jesus, eta, kurutzea sorbaldan eroiala, "Burazur" (hebreeraz, barriz, Golgota) izeneko lekura eroan eben. Han josi eben kurutzean; eta haregaz batera beste bi, bata alde batetik, eta bestea bestetik, eta erdian Jesus. Kurutze buruan idazkun bat ipinteko agindu eban Pilatok; honantxe inoan idazkiak: "Jesus Nazaretarra, juduen erregea".\nJudutar askok irakurri eban idazkuna, uritik hur egoalako Jesus kurutzean jositako lekua, eta idazkuna hiru hizkuntzatan idatzi ebelako: hebreeraz, latinez eta grekoz. Judutarren abade nagusiak, orduan, honantxe esan eutsien Pilatori:\n- "Ez ipini "Juduen erregea", "Honek esan dau: Juduen erregea naz" baino".\n- "Idatzi dot, eta idatzita dago".\nGudariak, Jesus kurutzean josi ebenean, haren jantziak hartu eta lau zati egin ebezan, gudari bakoitzarentzat zati bana; soinekoa, barriz, itzi egin eben. Jostura bakoa zan, goitik behera guztiz ehoa. Eta alkarri esan eutsien:\n- "Ez daigun zatitu; zotz egin daigun, ea nori toketan jakon".\nHolantxe bete zan Liburu Santuak dinoana: "Nire jantziak eurentzat banatu ebezan, eta nire soinekoa zotz egin eben". Hori egin eben gudariak.\nJesusen kurutzearen oinean egozan: bere ama, amaren ahiztea, Kleofasen Maria, eta Maria Magdalena. Jesusek bere ama ikustean eta, han bertan, berak hain maite eban ikaslea, honan esan eutsan amari:\nEta harrezkero, ikasleak bere etxean euki eban Ama.\nGero, Jesusek, dana bete zala ezaguturik, Liburu Santua bete eitean, honantxe esan eban:\n- "Egarri naz".\nBazan han ozpinez betetako pitxar bat. Eta ozpinetan bustitako belaki bat kanabera puntan lotuta, ezpainetara emon eutsien. Ozpina hartuta, honan esan eban Jesusek:\n- "Bete da guztia".\nEta, burua makurturik, azken arnasea emon eban.\nSenideok: jarri daigun gure begiradea kurutzean jasota dagoan Jesusengan, honengan sinisten dabenei betiko bizitza emoteko jarrita dagoalako, eta eskatu deiogun Jaunari alkarren alde:\n1.- Munduaren Askatzaileak indartu daiala salbamenaren sakramentua dan Eleizea, eta honek iragarri deiela herri guztiei Jesu Kristoren heriotzea eta biztuerea. ESKATU DEIOGUN JAUNARI.\n2.- Munduaren Salbatzaileak sendotu daizala oinazeak, gaixotasunak eta baztertuak izatearen esperientzia bizi daben guztiak, eta erakutsi deigula guri hareen sufrimenduakaz bat egiten. ESKATU DEIOGUN JAUNARI.\n3.- Munduaren Salbatzaileak eroan daizala alkartasunaren eta bakearen bideetatik herri guztiak eta hareetako agintariak. ESKATU DEIOGUN JAUNARI.\n4.- Gugaitik nekaldia eta heriotzea jasan zituan munduaren Salbatzaileak emon deiela gure egunetako gizakiei Kristoren Pasinoan Jainko maitasunaren ekintza handiena aurkitzea. ESKATU DEIOGUN JAUNARI.\n5.- Pasiotar familia Kurutzeratuaren oinazea eta heriotzea kontenplatuz bizitera deitu dauan munduaren Salbatzaileak, emon deela kide guztiei Pasinoaren fruituak ugari jasotea. ESKATU DEIOGUN JAUNARI.\nOTOITZA: Jaungoiko ahalguztidun betikoa, zure Semearen Pasinoaz mundua salbatu gura izan dozu, onartu gure eskariak, eta emoiguzu Jesu Kristok bere heriotzan erakutsi deuskun maitasuna ezagutu dogunoi haren kurutzeko fruituak bete-betean gozatzea. Jesu Kristo gure Jaunaren bitartez.\nBegiratu ondo gurean, Jauna,\nhemen aurkezten deutsuguzan dohainak\neta egizu zure zerbitzuan leial iraun gura dogunok\nalkartu gaitezala zure Seme Kristoren oparira,\nmunduaren erredentzinorako eskeini eban-eta.\nJAUNGOIKO MAITASUNAREN EKINTZARIK HANDIENA"\nEgoki eta bidezko da, bai,\nzuzen eta osasungarri,\nguk zuri, Aita on\neta Jainko ahalguztidun eta betiko horri,\ngure antzeko egiteraino maite izan dozulako mundua.\nEta harek, gu azkenera arte maitatuz,\nbere gogoz jasan eban kurutzeko heriotzea.\nEta oinaze handienetan zala,\nparkamena eskatu eutsun hiltzaileentzat,\neta bere Ama, ama egin guretzat.\nBere arima zure eskuetan ipiniz,\negin eban kurutzeko eskeintzea\neta, bere biztuerearen indarraz\nguri betiko bizitza eskuratuz,\nerakutsi guganako zuen erruki neurribakoa.\nSalbamen misterio honegaitik aingeruak dira pozten\neta eten barik zure aurpegiaren aintza dabe gurtzen.\nItzi guri be hareen ahotsakaz alkartuta\nalaitasun bardinez zuri kantatzen:\nPasinoko Oroitzapen nagusi honetan\nzure erredentzinoaren sakramentuetan parte hartzea emon deuskuzu,\ngarbitu gaizuz eta egizu gai izan gaitezala\nzure Seme Jesu Kristoren nekaldiari falta jakona\nEleizearenganako maitasunez gugan osotzeko.\ngizadiaren erredentzinoa bilatu ebanak,\nosotu daizala zuen bizitzak\nKristo kurutzeratuaren irakatsiak kontuan hartuta\neta isuri daiala zuengan\nbere bedeinkapen ugaria. E./ Amen.\nsan Paulo Kurutzekoaren gidaritzapean,\nalkarregaz batuta irautea,\neta eroan zaiezala, gatx guztietatik zaindurik,\nJaunaren nekaldia biziten eta zabaltzen\neta bere aintzaren oinordeko kide izatea. E./ Amen.\nAitak, eta Semeak, ╬ eta Espiritu Santuak. E/. Amen.


Zure lehenengo eguna eskolan. | Inlingua Vancouver\nHasiera Zerbitzuak Lehen eguna\nInlingua Vancouver-eko lehen eguna esperientzia handia da: Ezagutu gure monitoreak eta jarduerak koordinatzaileak, gure hizkuntza eskolari buruzko guztia ikasteko, Vancouver erdigunera ibilbidea egin, zure plazako proba eta elkarrizketa hartu eta hautazko ikasgaiak aukeratu. Lagun berri asko ere egin ditzakezu!\nZure lehen egunean, etorri gure Gastown Campusera. Mesedez, heldu 9: 30 AM. 9en hasiko dugu: 45 AM. Gure Gastown campuseko helbidea: 300 Suite - 150 Water Street, Vancouver, BC, V6B 1B2, Kanada. Gure hizkuntza eskolari buruz jakin behar duzun guztia ikasiko duzu. Ikasleek eta jarduerak antolatzaileek eta nazioarteko beste ikaskide batzuekin bat egingo dute. Lanpetuta egongo da! Hona hemen xehetasunak:\nElkarrizketa eta idatzizko proba: Gure plazako proba eta ingelesa maila zehaztuko duen elkarrizketa hartuko duzu\nGure eskolarako orientazioa: Inlingua Vancouverko gidalerro guztiek azalduko zaituzte. Larrialdi batean gertatuko den guztia ikasiko duzu eta bazkaltzeko pizza izango duzu\nEzagutu gure eskolako aholkulari: Agian zure hizkuntzak hitz egingo du eta zure galderei erantzungo die\nKlaseak: Aukeratu hautazko ikasgaietan nahi dituzun gaitasunak edo nahiago dituzun ikastaro motak\nIbilbide gidatua: Zatoz Vancouvereko erdigunera ibilaldi bat egiteko. Erdiko erosketa auzoan, inguruko zinema-aretoetan, jatetxeetan eta arte galerietan, baita Kanadako Lekuari buruzko lehen iritzia ere ikusiko duzu\nJarduerak: Eskola-jarduerak eta bidaiak hiriko turismo erakargarritasun ezagunenetariko batzuk jasoko dituzu, adibidez, Stanley Park, English Bay, Grouse Mountain eta Victoria hiriak, Whistler, Seattle eta The Rocky Mountains, Tofino eta gehiago.\nDenbora amaitu: Zure lehen egunean zure orientazioa 2: 30 PM edo 3: 00 PM bukatuko da zure maila berriro baloratu behar badugu.\nZein da zure maila? XNUMx etan, webguneko esteken bidez, zure ingelesa maila eta zure ikasgaien ordutegi osoa ezagutzera emango dizugu\nHurrengo eguna: Hurrengo egunean, zure Ikasleen NAN txartela eta inlingua materialen lehen multzoa jasoko duzu. Zure ingelesa ikasgaiak bigarren egunean hasten dira\nProba emaitzak Ikasgaien maila sentitzen duten ikasleek edozein arrazoirengatik ez dute beste elkarrizketa bat edo beste idatzizko proba bat egiten. Maila lehenengo astean aldatu daiteke\nPrest zaude: Inlingua Vancouver-n, ingelesez hitz egingo duzu zure lehen ikasgaitik!\nIngalaterrako zenbait ikasle Vancouver Downtown Touring


AHAZTUAK 1936-1977 / OLVIDAD@S 1936-1977: ZIGORGABETASUNA BERRIZ ERE GARAILE. Juan Ramon Garai Debagoieneko Fusilatuen Senitarteko eta Lagunen Batzordea\nZIGORGABETASUNA BERRIZ ERE GARAILE. Juan Ramon Garai Debagoieneko Fusilatuen Senitarteko eta Lagunen Batzordea\nEgiaren batzordeak sortzea diktadorea hil eta berehalako lana eta zeregina izan behar zen, Errepublikaren aurka estatu kolpea egin zutenean nahiz Gerra Zibilean eta diktaduraren garaian egindako krimen larriak ikertu eta argia ikusteko.\nFrankismoaren biktima garenok diktadurarekin berrogei urteko errepresioa eta isiltasuna jaso dugu. Franco hil eta gero, alderdi antifrankista askok frankismoaren erreforma onartu dute: frankisten sarraskiak eta krimenak isilpean mantentzeko ituna egin zuten.\nTrantsizioa sekulako belarrondokoa izan zen gure aita-amentzat. Kasu askotan haien aita-amak militante izan zireneko alderdiek albora utzi zituztela ikusi zuten, ezertan aintzat hartu barik, bazirudien gure familiako kideak existitu ere ez zirela egin.\nSenideoi ez ziguten ezer galdetu, ez ziguten ezer kontsultatu, gure gainetik erabaki zuten eta isilik egoteko esan ziguten, ahanzteko.\nFrankismoak fusilatutakoen senideok berrogei urtean bizi izan ginen diktadurapean eta gero beste 32 urte egiarik gabe, ordainik gabe, justiziarik gabe.\nEgoera honetan dator Garzonen ekimena, Memoriaren Legearen filosofiatik aldenduta. Printzipioz pozez hartu genuen, autoan bertan inoiz Espainiako botere batek esan ez dituen gauzak esaten zituelako :\n-Frankismoa nazismoarekin parekatzen du.\n-Desagerpenen delituak ezin direla preskribitu, gizateriaren aurkako krimenak izan zirelako.\nHori esanda, hainbat zalantza ere bagenituen:\n-Ikertzeko muga historikoa 1951n jarri izana.\n-Hildako militarrei egoztea delituaren ardura guztia.\nGarzonen autoak itxaropena sortu zuen, leiho bat irekitzen zuen, jende askorentzat astindua izan da baina, esaten genuen bezala, bidean ikusiko dugu noraino heltzen den justizia, eta oso bide motza egin du.\nGarzonek frankismoaren aurkako auzia bertan behera uztea frankismoaren biktimentzat beste zaplastako bat izan da. Ez da izan lehendabizikoa, 72 urte luze daramatzagu justizia eskatzen. Estatuak orain arte bizirik egon den zigorgabetasun eredu horri eustea erabaki du. Estatuan inpunitatea justiziaren gainetik dago.\nBiktima guztiak berdin-berdin tratatu behar direla dioen printzipioa aplikatu gabe, berriz ere, frankismoaren biktimekiko justizia egiten hasteko borondate eza adierazten ari dira.\nHorren aurrean, orain arte bezala, biktimen, familien eta gizartearen esku dago gaia bizirik mantentzea. Orain, lehen bezala, gizartearen mobilizazioaren esku dago, batez ere, benetako justizia lortzea. Gobernuek ezingo dituzte frankismoak egindako gizateriaren aurkako krimenak betiko estali.\nIrtenbidea borondate politikoan datza. Orain egun batzuk borondate politiko horren adibide izan zen Arrasateko Udala: Talde Mistoa, PSOE, PNV, Ezker Batua-Zutik, EA eta Aralar alderdiek bat egin eta honakoa onartu zuten: «Frankismoaren epaiketa penal eta historikoa egitearen alde gaudelako, gertaera horien inguruan Debagoieneko Fusilatuen, Senitartekoen eta Lagunen Batzordeak gizateriaren kontrako krimenen salaketa prozeduretan eta egiten dituen ekintzetan laguntzeko borondate politikoa eta elkartasuna adierazten du». Hori da egitekoa.\nMatxinada militar faxistaren biktimen egia, justizia eta ordaintza ez da inolaz ere gauzatu. Diktadura, trantsizioa, demokrazia... 72 urte igaro dira: Noiz arte egon behar dugu injustizia egoera honetan?\n(Gara. 08 / 11 / 21)


Taupa Taupa (Montessori metodoa) proiektuaren aurkezpena Hirikilabs Plazan – Hirikilabs\nTaupa Taupa (Montessori metodoa) proiektuaren aurkezpena Hirikilabs Plazan\nurria 10, 2014 urtarrila 11, 2017 hirikilabs\nDatorren ostegunean, urriak 16 arratsaldeko 17:30etan Taupa Taupa ekimena aurkeztuko da publikoki. Proiektu hau ostegunero Hirikilabs Plazan garatuko da. Helburua proiektua Gipuzkoako komunitatean ezagutzera ematea da.\nTaupa Taupa Iruñean guraso eta hezitzaileek sortutako errespetuan oinarritutako hezkuntza proiektu bat da. Proiektuak elkarteko umeentzako Montessori materialen sorkuntzan datza. Material hauek fabrikazio digitaleko tresneriaren bidez egingo dira, kasu honetan laser ebakitzailea erabiliz.\nMontessori materialak zentzumen-material maneiagarriak dira eta umeei kontzeptu abstraktuak modu ukigarrian ulertzen laguntzen die. Ikasteko metodologia alternatiboa da, umeengan esperimentazioa eta kuriositatea sustatzen duena.\nOndoren, esperientzia eta materiala erabilgarria izango da Donostian/Gipuzkoan metodologia ezartzen interesa duen edonorentzat. Era berean prozesua dokumentatzen lagunduntza eskainiko da.\nMontessori metodologiaren inguruko informazio gehiago: http://es.wikipedia.org/wiki/M%C3%A9todo_Montessori\nArtisau Berrien 2. saioa\nDonostriTRON: lansaio irekiak Hirikilabs Plazan


Iondone Paulok lekzione egiten deraue Elizako Buruzagi guziei bere Timotheo baitan, erraiten duela, Ohoratzatzu egiazki alhargun diren emazte alhargunak; bada egiazki alhargun direntzat, gauza hauk behardira.\nLehenik, behar da emazte alharguna alhargun den ez xoilki gorputzez, bainan eta bihotzez ere, erran nahi da, behar du deliberatu ezin hautsizko deliberamendu batez bere buruaren begiratzera eta idukitzera alharguntza garbi batetan; zeren alhargun eztirenak birezkontzeko parada hel artean baizen, eztire gizonetarik apartatuak gorputzeko atseginaz bezanbat baizen, bainan hei datxezte bihotzez eta borondatez. Baldin egiazko alhargunak bere buruaren finkatzeko alharguntzako estatuan, botuz ofrezitu nahi baido Iainkoari bere gorputza eta kastitatea, edergaillu handi bat iratxekiko dio bere alharguntzari, eta seguranza handi batetan ezarriko du bere erresoluzionea: Zeren, ikusirik botu eginez gero eztuela geiago eskurik bere kastitatearen utzteko, parabisua utzi gabe, hain ieloskor izanen da hartu duen gogoaz, non ezpaititu ezkontzazko gogoeta arinenak ere utziko bere bihotzean den gutiena trikatzera; hala non botu sakratu hartaz burdin-athe bortitz bat ezarriko baitu bere arimaren eta erresoluzionearen kontrako mandatuketen edo eskhaintzen artean. Gerthuz, San Augustinok botu hura handiro xoil konseillatzen dio alhargun giristinoari, eta lehenagoko Origenes iakinsuna aitzinago doa, zeren konseillu emaiten deraue emazte ezkonduei botu egiteaz alharguntzazko kastitatean egoiteko, baldin senharrak hiltzen bazaizte, berak baino lehen, arren bere ezkontzatan ahal dituzketen plazeren artean, badarik ere goza ahal ditezken alharguntza garbiaren merituaz aitzindarizko promez haren bidez. Botuak egitentu botuaz gerostik obrak Iainkoaren gogorakoago, bortitzten du bihotza hekin egiteko, eta eztiotza xoilki Iainkoari emaiten obrak, zeinak baitira gure borondate onaren fruituak bezala, baina konsekratzendio oraino gure borondatea bera, zeina baita gure obren eta akzioneen arbola bezala. Kastitate sinpleaz gure gorputza prestatzen diogu Iainkoari, zilhegi gaudelarik bertze aldi batzuez haren utztera bere plazeretara, ordea kastitatezko botuaz emaitza oso eta ezinitzul arazizko bat egiten diogu hartaz gure buruari eskurik utzi gabe gure hitzaren iateko. Manera hartan, haren gathibu eta meneko iarten garela, zeinaren serbitzatzea hobe baita erregetasun guzia baino. Bada nola bi Dotor handi hekin abisuak neurrigabeki on baitzaizkit, hala desira nuke hain doatsu izanen diren arimak, non hei iarraikitzeko borondaterik hartuko baitute, hari litezila zuhurki, sainduki eta sailki egiteko hartan, bere bihotzeko indarrak ongi sondaturik zeruko inspirazionea eskaturik, eta Gidari zuhur eta debozionetsu baten konseillua harturik: zeren horrela den guzia probetxu geiagorekin eginen da.\nBigarrenean. Hortaz lekhora bigarren ezkontzazko ukho hura egin beharda garbiki eta hutsik bere afekzione guziak iainkoa gana itzultzekotzat garbitasun geiagorekin eta bere bihotzaren alde guzietrik iosteko Iainkozko maiestatearen bihotzarekin; zeren umeak aberatsturik utzteko desirak, edo zenbait bertze munduko abantaillik ardietsteko usteak alharguna alhargundurik badaduka, izanen du naski laudorio, ez ordea segur Iainkoaren aitzinean, halaz eta Iainkoaren begietan deusek ere egizko laudoriorik ezin dukeienaz gerostik Iainkoa gtik egiten denak baizen.\nGeiago, behar da alharguna, egiazki alhargun izatekotzat, apartatua den eta borondatezki billusia mundurazko kontentamenduetarik. Atseginketan bizi den alharguna, dio Iondone Paulok, hil da bizirik. Nahi izaitea alhargun izan, eta halarik ere atsegin artzea, begietsia, balakatua eta sohastatua izaiteaz; nahi bada dansaketan eta bankezietan aurkhitu, nahi badu usainztaturik, berregindurik eta totildurik ibilli, hori da alhargun bizia izaitea gorputzez, bainan alhargun hilla izaitea arimaz bezanbatean. Zer ansia da, othoi, Adonisen eta amorio lizunaren etxeko bandera egin dadin kukurusta xuriz plumaia giza gotiturik, ala sedazko belo ixurtuz begitartearen inguruan sare gisa hedaturik? aitzitik hainitzetan banaloriaren emendaillutzat beltza xuriaren gainean emaiten da haren kolorearen abantaillatzea gatik. Alhargunak enseiatu duenean emazteek ohi duten gizonen begietan eder izaiteko antzea, beithaeta pitztura perillosagoak aurtikitzentu hekin bihotzetara: beraz plazer ergel hetan bizi den alharguna, bizi delarik hil da, eta ongi erraitera, ezta alhargunaizuna edo alhargun itxura baizen.\nEbakitzeko denbora ethorri da, usotortoillaren boza enzun izan da gure lurrean, dio Kantikak: Munduko soberaniak ebaki behar ditu nork ere debozionez bizi nahi baitu, guzien gainetik ordea ebakimendu hura premiazkoa da egiazko alhargunarentzat, zeina, uso+apal garbi bat bezala, bere senhar ioanaren gainean nigarrez, hartzbeherapenez eta auhenez orai berehala egon baita. Noemi bihurtu zenean Moabetik Betleemera, hura ezkondu berrian ezagutu zuten hiriko Andreak hasi ziren erraiten, ez othe da hori Noemi? Ordea ihardetsi zerauen: arren enazazuela izenda Noemi (ezen Noemi erran nahi da graziosa, arraia eta ederra) bainan izenda nazazue Mara, zeren Iaunak berretu baiteraut arima khiratsturaz. Hori erraiten zuen zeren hil baitzizaion senharra: halaber alhargun debotak eztu nahi behin ere eran dakion, eta estima dadin ederra eta graziosa dela, aski eritsten baitu Iainkoak nahi duen bezalako, erran nahi da, bere begietan humil eta xipi izaitea.\nLanpek, zeinetako olioa aromatika baita, usain gozoago banatzen dute argiak hillez: hala alhargunek, zeinen amorioa izan baita garbi ezkontzan, bertutezko eta kastitatezko usain hobeago eta handiago isurtzen dute, hekin argia, erran nahi da senharra, iraungi denean herioaz. Senharra maite izaitea bizi deino, gauza aski komuna da emazteen artean. baina senharra maite izaitea, hala non hura hillez gero, eztuen emazteak bertzerik nahi, amoriozko gradu eta titulu da egiazko alhargunei baizen eztagotena. Iainkoa baitan esperanza izaitea, senharra iabe eta habe dagoeino, ezta gauza hain bakhana; baina Iainkoa baitan esperanza izaitea alhariabe hartaz gabetuz gerostik, hainitz laudorio merezi duen gauza da. Hargatik laharguntzan errazkiago ezagutzen da nihork bere ezkontzan izan dituen bertuteen perfekzionea.\nUmeak dituen alhargunak haren ntzearen eta gidaritasunaren beharren daudenak, eta beregainki hekin arimari eta bizitzeko zimendamenduari behatzen derauezaten gauzetako, ezin utz detzake niholatako maneraz, eta eztitu ere utzi behar. Ezen Iondone Paulok klarki dio obligatuak direla hetaz artha idukitera bere burhasoei ordainaren bihurtzeko, eta are geiago zeren norbaitek ezpadaduka bere etxetiarrez eta beregainki bere mainadakoez artha eta kontu, hura gaixtoago baita fedea eztuena baino, ordea halakoak badira umeak non eztuten gidaren beharreik, orduan alhargunak behar ditu bere afekzione eta gogoeta guziak batetara erakharri, hetaz garbikiago baliatzekotzat bere buruaren aitzinatzeko Iainkoaren amoriora. Baldin zenbait borxazko borxak obligatzen ezpadu egiazko alharguna kanpoko nahasketara, nolakoak baitira hauziak, konseillu emaiten diot alhargunari hetan ez bat ere sartzeaz, eta bere egitekoen errekaitatzeko antze eta bide emeenari, bakezkoenari eta geldienari iarraikiteaz ezpalirudi ere fruitutsuena lizela. Zeren munduko ioan ethorrietak fruituak xoil behar dira izan handi, konparatzekoak badira bake geldi eta saindu baten ontasunekin; bertze alde dela, hauziek eta bertze halako nahaskeriek barraiatzen dutela bihotza eta hainitzetan athera idekiten derauezatela kastitatearen etsaiei, nihor iarten denean debozionearen kontrako eta Iainkoari eder etzaizkon erremenguetan, noren ere faborearen beharra baitu, hari begitarte egiteko.\nBiz orazionea alhargunaren ardurako eserziza, zeren nola ezpaitu amoriorik behar Iainkoarentzat baizen, eztu geiago hitzik ere kasik behar Iainkorentzat baizen; eta nola burdina, ezin darraikidikeonean aimant-harriaren erakhartzeari, diamanta aitzinean edo bien artean izanez, oldartzen baita aimanta gana, diamanta urrundu den bezain laster; halaber Iainkoa gana ezin osoki oldar ziteken alhargunaren bihotzak eta Iainkozko amorioaren deiei ezin zerraiki zikeienak senharra bizi zeino, berehala, hura hil denean, beroki egin behar du laster zeruko usain onetara, erran baleza bezala espos sakratuak dioena, O Iauna, orai ni osoki neure naizenean har nazazu guzia zure, erakhar nazazu zure ondotik lasterka eginen dugu zure usain onak aditurik.\nAlhargun sainduari dagotzan eta besarkatu behar dituen bertuteak dire, ukho egitea ohorei, graduei, batzarrei, tituluei eta bertze horrelako banaloriei; haren egitekoa da pobreak serbitzatzea, eriak ikhertzea, ondikatuak konsolatzea, neskato gazteak bizitze debotera ekhartzea eta berori bertute guzietako mirail ageri iartzea emazte gazteen aldera. Xahutasuna eta doia dira hekin tresnen bi edergailluak; humiltasuna eta karitatea dira hekin akzioneen bi edergailluak; ohoreztasuna eta mansotasuna dira hekin mintzoaren bi edergailluak; modestia eta ahalkekortasuna dira hekin begien bi edergailluak, eta Iesus gurutzatua da hekin bihotzetako amorio bakoitza.\nHitz batez, egiazko alharguna da elizan marxoko bioleta daritzon lore xumea, paregabeko eztitasunik banatzen duena bere debozionearen usainaz, eta bethi kasik gorderik dagoena bere xipitasunaren osto zabalen azpian, eta bere kolore guti biziz eta erdi ilhunez mortifikazionea erakusten duena. Sortzen da leku freskoetan eta ez landuetan, nahi ezpaitu hrstua izan mundukoen ibilketez bere bihotzeko freskuraren hobeki begiratzea gatik ontasunen, ohoreen edo are amorioen desirak ekhar liotzoketen pitztura guzien kontra; doatsu izanen da, dio apostoluak, horrela badago.\nHainitz bertzerik erraiteko nuke gauza horren gainean; baina den guzia erran izanen dut, erran dukedanean bere estatuko ohoreaz ieloskor den alhargunak erneki irakur detzala San Hieronimo handiak eskiribatzen dituen guthun ederrak Furia, Salbia eta bertze andre prestuak gana, zeinak guziz zori onezkoak izan baitziren hain aita espiritual handiren alaba espiritualak izaiteaz. Zeren ezin deusik iratxeki dakidikeo erraiten derauenari abisu hau baizen, egiazko alhargunak nihoiz ere bertzeak eztituela gaizki erran eta ez baiatu behar, zeren bigarreneko edo are hirurgarreneko eta laugarreneko ezkontzetara iragaiten diren; ezen kasu iakin batzuetan Iainkoak hala ordenatzen du bere loria handienetan. Eta bethi behar da zaharren dotrina hau begien aitzinean iduki, alharguntzak eta birjinitateak eztadukatela zeruan gradurik, humiltasunak ordenatzen derauena baizen.


Bidebarrietak Raúl Ibáñez Torresen “Los secretos de la multiplicación” liburuaren aurkezpena jasoko du asteartean - Deia\nBidebarrietak Raúl Ibáñez Torresen “Los secretos de la multiplicación” liburuaren aurkezpena jasoko du asteartean\nMarta Macho Stadler matematikariak aurkeztuko du ekitaldia\ndeia 09.02.2020 | 15:56\nBidebarrietak Raúl Ibáñez Torresen “Los secretos de la multiplicación” liburuaren aurkezpena jasoko du asteartean.\nBILBO. Zenbakiak, eta batuketa, kenketa, biderketa eta zatiketa oinarrizko eragiketa matematikoak gure bizitzaren parte dira, eta horiek barik ezin izango genituzke egin egunero egiten ditugun jarduera asko. Hala ere, zenbakiak euren irudikapenarekin eta eragiketa aritmetikoak kalkulu prozedurekin identifikatzeko joera dugu, zenbaketa sistemak eta batuketak, kenketak, biderketak eta zatiketak egiteko metodoak denboran zehar aldatu egin direla ahaztuta. Liburu honetan, biderketa algoritmoek Antzinatasunetik gaur egunera arte zelan eboluzionatu duten azaltzen da. Adibide, irudi eta jarduera proposamen ugarirekin, lan honek zenbakien eta aritmetikaren ostean dauden historia eta kultura erakusten dizkigu.\nRaúl Ibáñez Torres Matematiketan doktore, Geometria irakasle EHU/UPVn eta dibulgatzaile zientifikoa da. DivulgaMAT ataria, Matematiken Dibulgaziorako Zentro Birtuala, zuzentzen du, eta Real Sociedad Matemática Españolako dibulgazio batzordeko kidea da. Órbita Laika telebista programako "Una de Mates" saioko gidoilari eta aurkezlea izan da. 2005etik Radio Euskadiko Graffiti eta La mecánica del caracol saioetako kolaboratzaile da. EHU/UPVko Kultura Zientifikoko Katedrako kide da, eta baita Cuaderno de Cultura Científica blog-ekoa ere. Zientziaren Dibulgazioari ematen zaion José María Savirón V. Saria jaso zuen (nazio mailako modalitatea, 2010) eta Zientziaren Hedapenari ematen zaion COSCE Saria (2011).


Ringside Hero - Ezarri Ringside Hero Free\nJokoak Ringside Hero\nHorrela nahi izanez gero Ringside Hero , mesedez, saiatu jokoak horietako bat:\nAzkenik, joko bat non etsaigorik guztiak mantentzeko zure boss aldera lortuko duzu. Jarri sinesgarriez askoz gehiago egin nahi duzu eta ez bere aurpegia aurka talka egin ondoren gelditu kolorea eta forma aldatu arte izenean .... Jo egin dezakezu zure eskuekin, edo letoia knuckles erabiliz. Hori nahikoa ez bada ere egin dezakezu sakea frontedovingly edo beisbol bat delikatua erabiltzeko. Hits indartsuak!\nBoxeo Joko honekin adrenaline batzuk askatu dituzu. Star Jones edo Al Roker, nor ez da hautatu zure aurkariak izango artean aukeratu ahal izango duzu. Zure aurpegia hit ahal izango duzu zure guardia jaitsi eta ez lagundu estaltzeko edo hit bat baino gehiago eskuratu ahal izango duzu. Pertsona orok du bere bizitza bar, begi bat mantendu handiz on zure estrategia makila edo aldatu ditu. Ez dago bat bakarrik izan daiteke!\nOriginal eta dibertigarria boxeo jokoa non boxeolariak baizik burly bi untxi dira. Boxeoa joko gogorra honetan, bi arau sinpleak jarraitzea; Lehenengo araua: zuk itsastea itsatsi aurretik; eta bigarrena, berriz, ez dago arau bi zenbakia. Fight, hit, defendatzeko, zure botere guztia egin eraztunaren irabazlea izango da.\nNik, lan egun gogor bat izan bada, etxera joan behar duzu "Fisticuffs boxeo" eta, beraz, ona da somanta desestresarte makilak emanez zure aurkariak jolastu daiteke. Dale kolpeak eta kolpeak hautsa ziztadak zion, ez atsedenik bigarren bat or'll partida galduko eman dadin. Play adina aldiz nahi duzun bezala zure estresa guztiz desagertu arte.\nnahi duzu boxeo partidak, "Knock out" batekin bada gelditzeko aukera izango duzu. Txapelketa honetan parte hartzen jarraitu nahi baduzu Borroka bakoitzean irabazi behar duzu. Oso erne eta ez arreta eta pixka bat lortzeko edo ez duzu oso urrun iritsiko. Gogoratu borroka bat bakarra irabazi kolpeak brutal emanez, halaber, defentsa on batekin, eta konbinatzen dena errazago irabazteko izango da.\nelite borrokalaria zaude eta asko entrenatu preziatua momento.Quieres hau tronutik hiru onenak borrokalari mundu osoko. bizitza edo heriotza bataila bat borrokatu behar duzu, eta zenbat prestakuntza denbora luzea honetan ikasi duzu. Erakutsi erruki ez zure aurkaria, ez dute.\nNik manager bihurtu eta zeure boxeolari prestatzea izango duzu. Zure borrokak jasotzeko eta bere indarra probatzeko entrenatu zion izan dituzu. Borroka bat irabazteko baduzu boxeolari beste pixka bat azken baino hobeto borrokatu behar duzu. Dirua irabazten bertsio berritzeko erosi dezakezu zure borrokalaria garai guztietako onena borrokalaria da duzu.\n10. Squanda Delux


Gazta- eta baratxuri-ogi kurruskaria | Consumer\nGazta- eta baratxuri-ogi kurruskaria\n1 ud de ogi-barra edo barra zabala\n10 g de perrexil-hosto fresko\n80 g de gurin\nBi baratxuri-hortzak perrexil fresko-hostoekin birrindu, irabiagailu edo sukaldeko robot batean. Gurina giro-tenperaturan gehitu, eta nahasi krema homogeneoa osatu arte.\nErronbo-formako ebakiak egiten ditugu baserriko ogi barran edo ogi zabaleko barran. Baguette edo barra estu bat erabiltzen badugu, zeharkako ebakidurak bakarrik egingo ditugu, ogi-barra gehiegi ez desmuntatzeko.\nIgurtzi gurin aromatizatua ogian egin ditugun ebakietan, eta hautseztatu mozzarella birrindua ogiaren ebakien loturan.\nLabean sartu 5 minutuz 180 ºc-tan, baratxuri urtu eta gaztarekin nahastu.\nLabetik atera eta momentuan aurkeztuko dugu mahaia, mokadu bero hau kontsumitu eta hatzei putz egin behar diegu, apur bat erre egiten duelako.\nKaloriak 278 14%\nGantz asea 11g 56%\nOgia energia-iturri eta karbohidrato bikaina da. Masak burdina, proteinak, kaltzioa, zuntza, potasioa, fosforoa, magnesioa, zinka eta B3, B7, B9 eta K bitaminak ditu. Baratxuriarekin prestatzen da, A, B1, B2 eta B3, C eta E bitaminetan eduki nabarmena duen elikagai bikaina; gainera, karbohidratoak, karbohidratoak, proteinak, zuntza, potasioa, fosforoa, kaltzioa, burdina eta sodioa ditu. Selenio eta germanio organikoetako landare aberatsa da. Mozzarellarekin prestatzen da, jatorri italiarreko gazta fresko barietate batekin, bufalo-esne osoarekin egina. B, A, D eta E multzoko bitaminetan aberatsa da, balio biologiko handiko proteinak, kaltzioa, fosforoa, magnesioa eta burdina. Gantz saturatu asko duen errezeta da, eta oso noizbehinka jan behar dugu.


Txad - Wikipedia, entziklopedia askea.\nEreserkia: La Tchadienne (en)\nflag of Chad (en)\nCoat of arms of Chad (en)\n1.284.000 km² (20.)\nBodélé sakonunea (160 m)\nKamerun, Libia, Niger, Nigeria, Sudan, Afrika Erdiko Errepublika eta Arabiar Liga\nMahamat Déby Itno (en)\n15.477.751 (2018) (82.)\n12,05 bizt/km² (96.)\nChadian Arabic (en) , frantses, Bon Gula (en) , Jaya (en) , Horo (en) , Gulay (en) , Koke (en) , Tunia (en) , Karanga (en) , Naba, Kaba So (en) , Zan Gula (en) , Marfa (en) , Surbakhal (en) , Goundo (en) , Dangaléat (en) , Besme (en) , Fania (en) , Lele (en) , Morom (en) , Masmaje (en) , Mogum (en) , Kwang (en) , Mokilko (en) , Ngambay (en) , Mabire (en) , Kabalai (en) , Kajakse (en) , Fongoro (en) , Kimré (en) , Sokoro (en) , Toram (en) , Miltu (en) , Mawa (en) , Gabri (en) , Tamki (en) , Mire (en) , Buso (en) , Tobanga (en) , Mubi (en) , Zirenkel (en) , Sungor (en) , Lagwan (en) , Malgbe (en) , Maslam (en) , Mser (en) , Daju Mongo (en) , Babalia Creole Arabic (en) , Mbay (en) , Mbara (en) , Disa (en) , Tumak (en) , Muskum (en) , Saba (en) , Gula (en) , Nancere (en) , Sila (en) , Kabba (en) , Kaba (en) , Kaba Deme (en) , Somrai (en) , Musgu (en) , Ngam (en) , Mpade (en) , Kuo (en) , Laka (en) , Mangbai (en) , Lutos (en) , Majera (en) , Day (en) , Hausa, Modern Standard Arabic (en) , Dazaga (en) , Masalit (en) , Masana hizkuntza, Marba hizkuntza, Kendeje (en) , Sinyar (en) , Sar (en) , Kanembu (en) , Tama (en) , Kim (en) , Karang (en) , Kenga (en) , Maba (en) , Moundang (en) , Beraku (en) , Gidar (en) , Pana (en) , Noy (en) , Nzakambay (en) , Teda (en) , Tupuri (en) , Kera (en) , Peve hizkuntza, Gadang (en) , Boor (en) , Zaghawa (en) , Musei hizkuntza, Mararit (en) , Ndam (en) , Barein (en) , Yedina (en) , Birgit (en) , Mesme hizkuntza, Ubi (en) , Migaama (en) , Jonkor Bourmataguil (en) , Bidiyo (en) , Sarua (en) , Amdang (en) , Bua (en) , Fur (en) , Gula Iro (en) , Kujargé (en) , Laal (en) , Niellim (en) , Sango, Bagirmi (en) , Massalat (en) , Gor (en) , Mango (en) , Bedjond (en) , Chadian Sign Language (en) , Bagirmi Fulfulde (en) , Central Kanuri (en) , Adamaua-Fulfulde (en) , Herdé (en) , Runga (en) , Ngete hizkuntza, Kibet (en) , Bolgo (en) eta arabiera\n9.981.303.726,2328 US$ (2017)\n662 US$ (2017)\n28.984.883.781 nazioarteko dolar (2017)\n1.945,295 nazioarteko dolar (2017)\n−6,4 % (2016)\n8.575.237 US$ (2017)\n−4,9 % (2016)\nSorrera data: 1960ko abuztuaren 11\n: Africa/Ndjamena (en)\n220 V. 50 Hz.AC power plugs and sockets: British and related types (en) , Type E (en) , Schuko (en) eta Europlug (en)\nTxad (arabieraz: تشاد, Tshād, ˈtʃaːd ahoskatua; frantsesez: Tchad, tʃa(d) ahoskatua), ofizialki Txadeko Errepublika (arabieraz: جمهورية تشاد, Jumhūriyyat Tshād; frantsesez: République du Tchad), erdialdeko Afrikako estatua, itsasbazterrik gabea. Iparraldean Libiarekin egiten du muga, Sudanekin ekialdean, Afrika Erdiko Errepublikarekin hegoaldean, Kamerun eta Nigeriarekin hego-mendebaldean eta Nigerrekin mendebaldean.\nHiririk handiena eta hiriburua N'Djamena da. 200 talde etniko eta linguistiko daude, baina arabiera eta frantsesa dira hizkuntza ofizialak.\nNeolitoan Txadeko iparraldean bizi izan ziren gizataldeen ondorengoak lurralde oparoagoetara aldatu ziren eskualde horiek lehortzean (K.a. 2500. urtea aldean). Tubu etniakoak bakarrik geratu ziren Txadeko iparraldean (Tibesti). K.o. I-V. mendeen bitartean, berriz, berbereak sartu ziren eta Txad aintziraren inguruetara hedatu ziren. Haien gizarte-antolaketa, islamera bihurtu zirenez gero batez ere, oso zentralista izan zen. Txadeko hegoaldeko gizarte-antolaketa, berriz, leinuka eratua zen. Txad aintziraren iparraldean, XI. mendean, Kanem erresuma sortu zen, muga eta antolaketa nahiko zehatzak zituena. Garai berean, hegoaldean zen gizarte-antolaketarik sendoena Buguirmiko erresuma zen, neurri handi batean esklabo-salerosketarako eratua zegoena. Kanem erresuma hegoaldeko eskualdeetara zabalduz eta haietako erresumak mende hartuz joan zen. Hala ere, gizarte horiei egitura bateraturik ez zien ezarri ahal izan.\nFrantziarrak sartu zirenean, Txad aintziraren inguruan lehenik, (XIX. mendearen bukaeran), sultanatotan banatuak zeuden eskualde haiek. Beren artean konponezin handiak zituztenez, frantziarrek ez zuten eragozpenik izan sultanato batzuk bereganatzeko. Hala ere, ez zuten lurralde osoa 1920a arte kolonia bihurtu. Konkistatu ahala, leinu-antolaketa aldatzen saiatu ziren, militarrak administrazioko buru jarriz, lekuan lekuko buruzagiei administrazioan bigarren mailako karguak emanez eta ekonomia eta merkataritza beren probetxurako antolatuz. Benetako kargu politikoak (diputatuak, etab.) hautatu ahal izatea 1946an lortu zuten Frantziako kolonietako biztanleek. Eskubide horren eraginez, Txaden ere, kolonietako beste lurraldeetan bezala, alderdi politikoak sortzen hasi ziren: Parti Progresiste Tchadien (PTT), Rassemblement Démocratique Africain (RDA), Union Démocratique Tchadienne (UDT). Frantziako 1958ko konstituzioaren arabera, Txadek ere burujabe izateko eskubidea zuen, eta txadarren % 98k baiezkoa eman zionez, errepublika autonomo bihurtu zen urte horretan. Baina txadarren arteko tirabirak gehitu ziren horretaz; lau gobernu izan ziren 1958ko abendutik 1959ko martxora bitartean. Urte horretan, François Tombalbaye hautatu zuten lehen ministro. Hilabete batzuk geroago Frantziako legebiltzarrak eta senatuak kolonietako herriei burujabetasuna ematea erabaki zuten. Nekazari bakoitzari lurzati bat ematen zioten kotoi-kantitate jakin bat ekoizteko, gero frantsesek salerosteko. Txadarren oinarrizko nekazaritza handizkako produkzio bilakatu zen indarrez. Ekonomia tradizionala desagertzeak gosea ekarri zuen; kotoi gehiegi zegoen, eta oinarrizko elikagai gutxiegi.\nFrantziak Txaden independentzia onartu zuenean, 1960an, hegoaldeko buruzagiek hartu zuten agintaritza. Lehenengo lehendakariak, François Tombalbayek, ezin izan zuen mugak konkistatzaileen nahierara jarrita zeuden herrialde horren batasuna lortu. Garai hartan, 1966an, tirabira sozial gero eta handiagoen eta hegoaldeko nekazarien matxinaden ondorioz, nekazariak kotoiaren esportazioaren monopolio frantsesaren (Cotonfran) kontra matxinatu ziren. Txadeko Nazioaren Askapenerako Frontea (FROLINAT) sortu zen. FROLINATen oinarri politiko nagusia iparraldeko herriak ziren. 1970ean, FROLINATek herrialdearen bi heren kontrolatzen zituen, eta 1972an hiriburua inguratzen hasi zen.\nTombalbaye 1975ean hil zen, Frantziak gidaturiko estatu-kolpe batean, eta Félix Malloumek hartu zuen haren lekua. Gerrillaren ekintzak ez ziren eten, baina Frontea taldeetan bereizten hasi zen, eta Frantzia zatikatze horretaz baliatzen hasi zen. Frantziak Hissène Habréri lagundu zion, FROLINATeko buru Goukouni Oueddeiri aurre egiteko. Azken horrek Libiako gobernuaren laguntza zuen. Habré Iparraldeko Indar Armatuetako buru zen, eta Oueddei Herri Indar Armatuena. 1977an, Frantziak 3.000 soldadu eta gerra-hegazkinak bidali zituen. Frantziako gobernuak adierazi zuen bere gudarosteak ez zuela esku hartuko FROLINAT barruko bi talde armatu horien arteko guduetan. Aldi berean, Malloumen gobernuak lehen ministro izendatu zuen Habré. 1979an, FROLINATeko 11 talde nagusiak zazio-batasunerako behin-behineko gobernu batean elkartu ziren, Frantziaren gogoaren kontra. Habré defentsa-ministro izendatu zuten. Frantziak interes estrategikoak zituen Txaden, 60ko hamarraldian aurkitutako uranioa eta petrolioa bereziki, eta horiek defendatu nahi zituen. 1980ko martxoan, Habrék bere karguaren dimisioa eman zuen, ituna hautsi zuen, eta gerra zibila abiarazi zuen, hegoaldea menderatuta. Behin-behineko gobernua hiru taldetan banatu zen. 1980ko maiatzean, Oueddeik, Herri Indar Armatuen buruak, Libiako 2.000 soldaduren laguntza jaso zuen. Habrék hiriburua bonbardatu zuen, eta 100.000 pertsona inguruk ihes egin zuten beste herrialde batzuetara.\n1980ko urrian, Afrikako Batasunaren Aldeko Erakundearen (OUA) bitartekaritzak porrot egin ondoren, Libiako gudarosteak hiriburura iritsi ziren. Abenduan, Habré Kamerunera joan zen ihes. Frantziak Libiaren espantsionismoa salatu zuen, eta Estatu Batuen, Egipto, Sudan eta Afrikako beste herrialde batzuen laguntza izan zuen, Libiako lehendakari Muammar al Kadafiren proiektua Saheleko herri islamiar pobreetara, Sahara hegoaldera, zabalduko ote zen beldurrez. Habré ustelkeriaz akusatu zuten, baina Libiatik jaso zuen laguntza zela-eta, Frantziak Oueddeiren aliatuak zatitzea lortu zuen. 1981eko apirilean, Habré eta bere jarraitzaileak berriro hasi ziren Sudanen prestatzen. Uztailean, Nairobin, OUAk Txadera bake-gudarosteak bidaltzea erabaki zuen, Frantziaren eta Afrikako sei herrialdetako gudarosteen laguntzarekin. Baina behin-behineko gobernuaren barruko tirabirak areagotzea besterik ez zen lortu. Azaroan, Oueddeik bere gudarosteak erretiratzeko eskatu ziton Kadafiri. 1982ko ekainean, Habréren gudarosteek Oueddeirenak menderatu zituzten, eta Oueddeik, erbestean, Nazioaren Salbaziorako Behin-behineko Gobernua antolatu zuen, Habréren aurka borrokatu ziren 11 talde haietako zortziren laguntzarekin. Berriz ere herrialdea bitan banatu zen: iparraldeak, Nazioaren Askapenerako Batzorde baten mendean, Libiaren laguntza zuen, eta hegoaldeak, Habréren mendean, Frantziako gudarostearena. Gerra zibilaren fase horren amaieran, herrialdea hondamendian zegoen. Hiriburuan 40.000 biztanle besterik ez ziren, eta enpresen erdiak itxita zeuden. Hirietatik kanpo, 2.000 putzu eta ur-dorre guztiak suntsituta zeuden. Osasun- eta hezkuntza-sistemen azpiegiturarik ia ez zegoen. Gainera, lehorte handia izan zen, eta Estatu Batuen eta Frantziaren laguntza gorabehera, nekazarien protestak eta matxinadak izan ziren hegoaldean. Errepresioa zela eta, 25.000 txadar mugaz bestaldera joan ziren babes bila, Afrikako Erdiko Errepublikara.\n1987an, hegoaldeko indarrek, Frantziaren laguntzarekin, Fada, Faya Largeau eta Auozou-ko lur zerrenda, Libiako mugan, hartu zuten. 1989an, Txadek eta Libiak, Auzouko lurraldeari buruzko auzia konpondu nahiz, presoak itzultzea eta lurraldeari buruzko auzia Hagako Nazioarteko Auzitegian aurkeztea hitzartu zuten. 1990ean, Idriss Débyk, Salbaziorako Mugimendu Abertzalearen buruzagiak, Habré menderatu zuen hiru hilabeteko guduen ondoren, Frantziaren laguntzaz. Habréren agintaldian 40.000 pertsona inguru hilarazi edo desagerrarazi zituztela uste da. Habré Senegalen babestu zen, eta beste matxinada baterako prestatzen hasi zen. Lehendakari ohiaren aldeko 5.000 matxinatu N'Guimi eskualdean bildu ziren, Txad aintziraren ondoan, eta handik zenbait eraso jo zituzten. 1992an, gobernuaren gudarosteek Habréren aldeko 400 soldadu hil zituzten, eta beste 100 atxilotu. 1993an, Débyk Txad demokratizatzeko konferentzia nazional bat inauguratu zuen. Konferentzian oposizioko 40 bat taldek, beste 20 erakundek eta matxinatutako sei talde armaturen ordezkariek parte hartu zuten. Adoum Maurice El-Bongo izendatu zuten konferentziako lehendakari. Epaimahai berezi bat izendatu zen Habré epaitzeko, eta Fidèle Moungar hautatu zuten lehen ministro trantsizioaldirako. 1994ko otsailean, Hagako Nazioarteko Justizia Auzitegiak Aouzouko lur-zerrenda Txadi zegokiola erabaki zuen. Maiatzean, Libiak ofizialki itzuli zion lur-zerrenda hura Txadi.\nZenbait atzerapenen ondoren, 1996ko ekainean eta uztailean, lehendakaritzarako hauteskundeak egin ziren, eta Déby atera zen garaile, botoen % 69 eskuratuta. Adiskidetze-urtea izan zen hura. Urtarrilean, gerrilla-talde batek armak utzi eta alderdi politiko bihurtu zen, gobernuaren onespenarekin. Martxoan, Gabonen, beste zenbait taldek bake-hitzarmenak egin zituzten gobernuarekin, eta abuztuan, Débyk itun bat egin zuen hegoaldeko indar armatuekin errepublika federala sortzeko. 1997an, egoera nahastu egin zen ostera. Amnesty International taldeak jakinarazi zuenez, urte haren bukaeran gutxienez 80 pertsona hil ziren indar matxinatuen eta gobernuaren gudarostearen arteko borroketan, herrialdearen hegoaldean. MDJT gerrilla gogor borrokatu zen 1998az geroztik gobernuaren aurka. 2001eko hauteskundeak Débyk irabazi zituen berriz ere; oposizioko hautagaiek iruzurra salatu zuten, baina nazioarteko begiraleek aintzat hartu zituzten emaitzak. 2002ko otsailean MDJTk eta gobernuak bake-hitzarmen bat sinatu zuten, baina maiatzean hautsi zuten hitzarmena. 2003an, gobernuak bake-hitzarmen bat egin zuen ERN gerrillarekin. 2003ko abenduan, MDJTk eta gobernuak beste bake-hitzarmen bat sinatu zuten. 2005ean erreferendum bat egin zen konstituzioa aldatzeko, hala Déby lehendakaritzarako hautagai aurkeztu ahal izan zedin. 2006an, gerrilla hiriburu ingurura iritsi ziren. 2006ko maiatzean, herrialdea banatuta zegoela, hauteskunde-deialdia egin zen, baina oposizioak boikota egin zien. 2007an, Sudanek eta Txadek NBEk kontrolatutako segurtasun-eremu bat ezarri zuten Darfur eskualdean.\nTxad satelite irudian\nTxad hiru eskualde geografikotan banatu ohi da: basamortua iparraldean, Sahel eskualde lehorra erdialdean eta sabana, emankorragoa, hegoaldean. Saharak lurraldearen % 40 hartzen du. Han, Tibesti sumendi handia nabarmentzen da. Erdialdeko eskualdea (Sahel) trantsizio-sabana da, eta larrez larreko artzaintza egiten da, Txad aintziraraino.\nTxad aintzira, Afrika osoko bigarren aintzira handiena eta herrialdeko handiena dena, sakontasun gutxiko zingira handi bat da, antzinako itsaso baten aztarna. Aintziraren arroaren erdia Txadeko lurraldean dago, eta Logone eta Xari ibaietatik hartzen du ur gehiena. Ibai horien bazterrak, ur goraldietan ongarrituak, herrialdeko lur onenak eta jendeztatuenak dira. Mendi garaiena Emi Koussi sumendia da (3.415 m).\nSakontzeko, irakurri: «Txaden banaketa administratiboa»\nTxadek 2008az geroztik 22 eskualde ditu:\nAmaetxe bat Txaden.\nTxadek biztanle gutxi ditu hain lurralde zabala izateko: 7,2 biztanle kilometro karratuko. Bestalde, inguruko herrialdeetako demografia-ezaugarri berak ditu: hazkunde handia (% 2,3 urtean), bizi-itxaropen txikia (47 urtekoa), eta alfabetizazio-maila txikia (% 40). Txaden bizi diren etniak bi talde nagusitan bereiz daitezke: musulmanak eta ez musulmanak. Musulmanak iparraldean eta ekialdean bizi dira, eta ez musulmanak (kristauak eta animistak) hegoaldean. Txadeko etnia nagusia, baina, sara herria da. Sarak hego-mendebaldean bizi dira, Xari ibaiaren inguruan; biztanleria osoaren % 30 dira, eta lurraldearen zati txiki bat hartzen dute; hori da, hain zuzen, Txadeko inguru jendeztatuena.\nTxadeko kulturak biztanle beltzen herentzia etnikoa islatzen du, baina islamaren eta frantsesen eragina ere nabarmena da. Biztanleriaren % 21 inguru hirietan bizi da eta % 6 nomadak dira. Hiriburuak, N'Djamenak, bost milioi biztanle baino gehiago ditu. Burujabetasunaz gero, hiria izugarri handitu da, estatu berriaren ekonomiaren, politikaren eta kulturaren erdigune bihurtu baita; herrialdearen hego-mendebaldean dago, Kamerungo mugatik gertu. Hiriburuaz gainera, Sarh (104.831 biztanle), Mundu (282.000 biztanle) eta Abeche (187.000 biztanle) dira hiri nagusiak. Txadeko hizkuntza ofizialak arabiera eta frantsesa dira, baina, horietaz gainera, 100 hizkuntza eta dialekto baino gehiago erabiltzen dira, etnia-ugaritasunak hizkuntza-ugaritasuna baitakar.\nSakontzeko, irakurri: «Txadeko gobernua eta politika»\nTxadek independentzia eskuratu eta gero, alderdi bakarreko sistema ezarri zen herrialdean. 1979 eta 1982 artean, iparraldeko eta hegoaldeko tropen arteko gerrate zibila izan zen, Libiaren nahiz Frantziaren parte hartzearekin. 1975etik 1982ra estatu-kolpeak eman zituzten, azkena Hissène Habrék egina. Habrék boterean iraun zuen 1990era arte. Urte horretan, Idriss Débyk eskuratu zuen boterea. 1992an alderdi politiko guztiak legeztatu ziren. 1996an Déby presidente aukeratu zuten, eta iparraldeko tribu nomaden altxamendu bati aurre egin zion.\nTxadeko ekonomia lehen sektorean oinarritzen da (biztanle aktiboen % 80), eta batez ere produktu batean: kotoia. Frantses kolonoek sartu zuten kotoia herrialdean, XX. mendearen hasieran, eta hirien eta industriaren garapena ekarri zuen. Kotoiaz gainera, kakahuetea eta azukre-kanabera ere esportatzeko lantzen dira. Bizibiderako lantzen diren gaien artean, arroza eta mandioka dira zabalduenak. Abeltzaintzak garrantzi handiagoa du iparraldean hegoaldean baino, eta aintziran eta ibaietan arrantza egiten da. Dena dela, bi jarduera horiek ez dute pisu handirik nazioaren ekonomian. Dagoen industria apurra nekazaritzako eta abeltzaintzako gaiak eraldatzekoa da.\nTxad Frantziaren kolonia izan zen garaian, Txad aintziraren inguruan bildu zen jarduera ekonomiko guztia. Esportatzeko gai nagusia kotoia da, baina nekazaritza gehiena bizibidea ateratzeko egiten da, eta lehorteen mendean dago. Azkeneko urteetan, mea-baliabideek (uranioa, tungstenoa, petrolioa) transnazionalen arreta erakarri dute. Basamortuaren zabaltzeak eta maizko lehorteek bizitzako alderdi guztietan dute eragina. Lantegi gehienak hiriburuan daude.


Kanbodiar xoriak xiru-liruli • ZUZEU\nKanbodiar xoria kantari\ntxoria zegoen kantari\nMunduko kontinente zabalenean zelatari,\nKanbodiar xori bat atzo Espainiako telebistan kantari.\nXume da ageri,\nIa eskertuz saioaren babesleeri\nEskulan dituen marka bereri.\nTeknologia berriak lan-teknikari,\nGure sistema du egunero oinarri.\nLan-soldata eta lan-baldintzak dantzari,\nHauek bereak ditu, nola ez? ez gara esplotazen ari.\nHan ekoiztea da beretzat ongarri\nNondik bestela afari.\nGu geure ekonomilari:\nDena eskatu langileari\nDena emateko dena ematen ez duen erosleari.\nBera denean eredugarri\nFashion Victim terminoak bi aldeak ditu larri.\nNerabeak han josteko,\nNerabeak hemen erosteko.\nDirua behar dela kontzientziaz aktuatzeko?\nDirudunena da ohitura gune merkeetarako.\nKontzientziak jarrera bat izan dezan ekintza behar du motibatzeko.\nKontatu dute Galiziar emakume bik\nLana zuten bide beretik\nEta ez zegoenean inongo akatsik\nGelditu zirela barik.\nAmancio kanpora zijoalarik\nInporta ez zitzaiolarik\nLan gabe geratu zirelarik\nLangile guztiak: Hamar hamarretik.\nInor arduratu ez delarik\nEmakume gazte ekintzaile izanik\nMugimendua hasi dugu milioiak gura barik.\nEnpresa eredu ez garelarik\nErrenta ekonomiko ttikia dugularik\nErrentagarritasun soziala nork goraipatuko ote duen ez dakigularik\nHarizko langile lili xarmantak garelarik\nTangoa ez da dantzatzen bik ez badute nahi\nRitmoa barruan behar da sentitzeko horretarako gai.\nKanbodiar ama gazteak zerua sabai,\nGehiago kontsumitu dezagun eskatu digu ai ai!\nEdozein gogoetak Mea culpa du nasai\nEz bada diru sarrera iturriak kritikatzeko gai:\nJordik dio bere soldatan marka hauek dutela esanahi\nTelebistak baitu publizitatea artzai\nGabe ez legokeela bera ikusgai\nDenok gaudela sisteman blai.\nMadonnak Sagarra Jo duen garai\nKomertzial kutsu hau ez da zernahi.\nBide handiak ez dira etsai\nNorbaiti eragiteko bada ezbai.\naldapeko sagarraren adarraren puntan, amancio ortega, bertsoak, fashion, fashion victim, hausnarketa, herrikoia, iritzia, jordi evole, joskintza, kanbodia, katalin antxia, kontsumo kontzientea, kontsumoa, kontzientzia, koplak, La Sexta, madonna, mea culpa, moda, moda industria, moda jasangarria\n6 pentsamendu “Kanbodiar xoriak xiru-liruli”-ri buruz\nMagal 2016-02-23 23:27\nErropena bakarrik balitz, gaitzerdi. Eta Hegoamerika eta Txinatik datozen esparrago, piper…eta Mexikotik datozen garbantzu, dilista…eta merke-merke erosten dugun kafea, eta txokolatea, eta txinar bazarretako produktuak…Who made them?\n“Bidezko merkataritza” bezala seinalatuta ez dagoen gainerantzeko dena “bidezkoa” al da?\nkatalin 2016-02-23 23:53\nBai neska! (edo mutil). Erropena bakarrik balitz… zuk dinozun kafe, piper eta esparrago horiek ekoizpenean berdin. Horregatik aipatu izan dut eta aipatuko dut etorkizuneko artikuluetan ere jasangarritasuna eta honek bere baitan hartu behar dituen ingurugiroa eta etika. Guztiz lotuak baitaude. Ekologiari buruz hitzegiten dugu askotan alde bakarretik, ia ia ingurugiroaren estetikatik bakarrik. Ahazten dugularik prozesu ekologiko oro gizakiarekin ere errespetagarriagoa dela; kimiko eta pestiziden erabilera barik, toxiko barik (ondorioz osasuna arriskuan jarri barik) berezko denborak errespetaturik, egiteko modua naturak berak markatzen digularik … Prozesuaren naturaltasunak dakar bakoitza bere lekuan mantentzea. Horregatik gainera zerbait defendatuko badut, moda jasangarriaz batera material jasangarriak dira, diozun beragatik. Kotoi ekologikoa kasu, badira beste asko ere. Eta posta honetan batez ere egiten saiatu naizena izan da jada begietatik sartzen ez zaiguna belarritik sartzen. Begiak gainezka ditugu, momentu hauetan etorkinekin gertatzen ari den guzti horren irudi ankerrak baino gogorragorik ez baitago iruditan. Eta zerikusirik ez duen arren alkar konparatzera jotzen dugu. Eta saio honekiko espektazioa zen hain handia (nik moda arlotik bizi izan baitut) iruditu zaidala jenteak askoz okerragoa imaginatzen zuela, eta hor isiltasun bat zabaldu da. Baina era berean diskurtsoa potentea zen, eta askotan irudia baldin badago ez dakigu diskurtsoaz geratzen. Agian irratitik entzun bagenu, sarkorrago izango zen eta hardcoreago agian baita ere. Erritmoa sartu diot aldi berean ideia gelditzeko, ideiak laburbiltzeko. Ez dut sekulan aipatu modan bakarrik denik, baina nik hor lan egiten dut eta arlo hori bizi dudanez hori dut gertutik ezagutzen eta hori gerturatu gura dut publiko honengana. Energia, elikaiak eta moda dira masa kontsumoaren 3 zutabeak. Oso lotuak doazenak gainera. Batean koherentzia jarri ahala jartzen dugulako besteetan.\nEta bertsoetan esan dudan bezala berriro diot Mea Culpa nasaiak direla “dena horrela da eta…” diotenak. Egunero jarri dezagula ezbaian egiten duguna, horrek bakarrik hobetuko baitu gure zentzua\nMagal 2016-02-27 02:00\nEgiten dugun erosketa bakoitzak, ematen dugun bozka bakoitzak baino botere gehiago omen din, diotenez.\nKatalin 2016-02-27 09:42\nPozten nau hori entzuteak, halaxe da ez da dudarik. Astean taxista batekin konbertsazioa izan nuen Elchen:\n-nola txikitu den Elcheko oinetakoen industria…. -nik-\n-taxista izan aurrerik oinetakoak egiten nituen, arrunt maite nuen. Dena kanpora eraman dute orain. Ikaragarria da langabezia\n-ze pena, eztakit nondik tiratu behar dugun dena kanpora eramanda… Ia konturatzen garen horrekin, egiten dugun erosketarekîn.\n-eskulan merkeak dena kentzen dizu, beldurgarria da. Baina dena berriz etorri beharko da hona, han oporrak eskatzen hasten direnean, han soldatak eskatzen hasten direnean. Gobernuak arantzelak jarri beharko lituzke, kanpoan ekoiztutakoa berriz hona ekartzeagatik, ez da posible ostantzean.\n-baina egiten dugun erosketak bakarrik erabaki dezake hori\n-Bai, egiten dugun erosketarekin hartzen dira erabakiak, horrekin bakarrik.\nMagal 2016-02-29 23:59\nBaldintza laboralak gaur egun daramaten martxa tamalgarria ikusita, laister berriro hona etorriko ditun enpresa horiek, jendea edozer onartzeko prest zagon da hemen ere. Bilakaera maldan behera zian eta erantzun kaxkarra. “Es lo que hay” gero eta gehiago entzuten den eta iruditzen zaidan edozer tragatzeko prest dagoela gaur egun lana egin nahi duen jendea.Noraino iritsiko ote gaitun horrela jarraituz gero?\nKatalin 2016-03-01 08:27\nEskuak burura eramanak ditut aspaldi. Hona etorriko dira bueltan bai, baina urte batzuen buruan oraindik. Hala ere diferentzia da hemen badakigula baldintza duinen berri. Eta nahiz eta hasieran edozer onartu gogor eskatuko genuke hobetzea. Baina orduan, eta beti bueltatzen gara puntu berdinera, produktuagatik gehiago ordaintzeko prest egon beharko dugu. Bestela eskulan merkea beti egongo da baldintza kaskarretara kondenatua. Eta erosi etikaz egina dagoena. Eta kontsumoa erdira jetsi. Hori da gakoa. Dugun gauzen ehuneko 50a ez bait dugu behar.\nAgian hemen gertatzen baldin bada hori, errazago egingo grnuke etosketa etikoa. Bihotzak hurbil behar du tragedia badakizu…


Kirol eskaladaren hastapen ikastaroa antolatu du Leioa Mendi Taldeak - leihoa.info\nKirol eskalada ikastaroek (boulderrean) izan duten harrera eta parte hartze ona ikusita, Leioa Mendi Taldeak datorren hilabetean emango dio hasiera 2018/2019 ikasturte berriari. Bien bitartean, irailean zehar astelehenero, 17:00etatik 19:00etara interesa duten pertsonei begirako ate ireki-jardunaldiak antolatu ditu herriko kirol taldeak.\nIkastaroak edozein parte hartzeko modukoak izango dira, hots, umeak eta ez hain umeak, 5 urtetik aurrera.\nIzen ematea hiru eratara burutu daiteke: zuzenean esteka honetan klikatuta eta dagokion fitxategia betez (erregistratu edota autentikatu ondoren) edo Leioa Mendi Taldeari posta elektronikoa bidaliz (leioamt@gmail.com), edo Sakoneta Kiroldegian (Sabino Arana kalea, 77) taldeak duen bulegora joanda astelehen edo ostegunetan 19:00etatik 21:00etara, edo 689.721.917 telefono mugikorrera deituta.\nKlaseak, prezioa eta ikastaroaren iraupena\nIkastaroak 10 pertsonekoak izango dira gehienez, ikasle bakoitzak bere beharren arabera eguna aukeratuz. Astean egun bat edo biko klaseak daude aukeran.\nHortaz, ikastaroak hiruhilekoak izango dira, astean egun bakarrekoak(ordu 1 eta 30′ egunean) Sakoneta Kiroldegian, 90 €ko kostorarekin. Astean bi egunekoa (ordu 1 eta 30 minutu eguneko) aukeratuz gero, 127 € ordaindu beharko da.\nHurrengo hiruhilean jarraipena berriztu ahalko da jarduera hau bukatu arte, datorren urteko ekainaren 30ean.\nIkastaroak ordaindu daitezke kirol taldearen egoitza sozialean, Leioa Mendi Taldearen web orrialdean (ordainketak egiteko pasarelan) edo BBK-n (ES20-2095-0048-22-3830207240 kontu zenbakian) NANa eta ordainketa egiten duenaren izena jarriz.\nCurso, Escalada deportiva, Leioa MT, Polideportivo Sakoneta